
Pambungad ng Pagsasalin 

Itong aklat ay isinulat ni As-Shaikh Abdull^ 
Abdulaziz Al-Edan. Ito'y mahalagang aklat na 
kinakailangang basahin ng isang Muslim upang lumakas 
ang kanyang paniniwala. 

Ito'y isinulat sa wikang arabek at isinalin sa 
wikang tagalog. Hindi isinama sa pagsasalin ang mga 
sangguniang aklat na isinasangguni ng may akda sa 
pagsisipi ng mga pangungusap, dahil ito'y mga aklat na 
arabek na hindi kinakailangan ng tagabasa na balikan at 
suriin. Hindi rin isinama ang mga nilalaman ng 
talababaan ng aklat upang hindi lumaki ang kanyang 
mga pahina at upang maging madaling basahin. 

Ang mga pangalan at ang mga terminong 
pangrelihiyon ay isinulat ayon sa kanyang dating 
pagbigkas, dahil ito ang pamamaraang makabago sa 
panahon na ito. Kaya may matatagpuang mga pangalan 
sa aklat na ito na hindi sang-ayon ang kanyang 
pagkasulat sa mga ibang mga lathalain. 

Ang pagsasalin ay pinagsikapan sa abot ng 
nakayanan na maitunay ang kahulugang nauunawaan sa 
hanay ng mga pangungusap na isinulat ng may akda. 
Kung may pagkakamali o pagkukulang sa pagsasalin 
ay aming hinihiling sa Allah, and Kapuripuri at 
Kataastaasan, ang kanyang kapatawaran at hinihiling 



din sa tagabasa na ituwid ang Kanyang mapapansing 
kakulangan o kamalian sa mga hanay nitong pagsasalin. 


Ang Tagasalin 



Mga Bantas na Ginamit at ang 
Kanyang Mga Kahulugan 

Ang nasa loob nitong paris na panandang 
ay mga salitang sinipi o mga katagang linilinaw. 

( ) • Ang nasa loob ng panaklong ay mga a) 
Kataga o pariralang naglilinaw sa salita o katagang 
Malabo ang kahulugan b) Numero ng taludtod ng Qur- 
an. 

[ ] : Ang nasa loob nito ay naidagdag sa mga 
kataga o salitang sinipi upang makapagbigay linaw sa 
mga kataga nito o kahulugan. 

_ : Kung ito'y nasa ibaba ng isang patinig ay 
nangangahulugang pahabain ang pagbigkas ng katinig 
na nauuna sa kanya o ang patinig mismo ang 
pinahahaba ang pagbigkas kung ito'y nabibigkas. Ito rin 
ay ginagamit sa pagitan ng dalawang magkaibang 
bilang. 

: : Itong tutuldok ay ginamit sa a) Pagitan ng 
katagang Qur-an at bilang ng kabanata at pagitan nitong 
kabanata at sa bilang ng taludtod b) Pagitan ng 
nakasulat na bilang at ng pamagat c) Pagitan ng salitang 
nangangailangan ng paglalarawan at ng inilalarawan. 

’ : Nangangahulugan nitong kudlit na may 
kinaltas na titik upang iklian ang pagbigkas ng 
dalawang kataga. 



, : Ginamit sa mga hulihan ng parirala, o mga 
salita na ang kasunod ay salitang sinipi. 


Ang Mga Pinaikli 
at ang Kanyang Kahulugan 

rah. = Rahimahollah : Mapasakanya ang kapatawaran 
ng Allah. 

s.a.w.= Sallallaho A'layhi Wasallam: Sumakanya ang 
pagpapala ng Allah at kapayapaan. 
r.a. = Radiallaho A'nho / ^dwanollahi A'nhom: 
Sumakanya / kanila ang kasiyahan ng Allah. 

Ang Ginamit na Mga Titik na Arabek 
at ang Naging Katumbas 

\ =A,E,0 V=B ^ = T ^ = TH ^=J 
^ = H C=KH -i = D ^ = Z J=R J = Z 
(JM=S 0^ = SHl)-^=S 0^ = D -Ja=T 
^=DH 0^ = A’,E’,O' C = G ‘-«=F <i = Q 
J=L ;»=M lJ = N J = W ^=H 
f=A,E,0 t#=Y 

Pambungad 


Ang lahat ng pagpupuri ay para sa Allah lamang. 
Ang pagpapala at kapayapaan ay sa mapasasugo ng 
Allah. 

Kapatid na Muslim! Pagkatapos tayong 
pagpalain sa kapalaran ng Islam, ang pinakamabuting 
kapalaran, at piliin sa pamamagitan ng milyong- 
milyong tao, mangyari bang tayo'y huminto sa 
hangganan na iyon, at hindi na natin isasagawa ang mga 
Haligi ng Islam at ang kanyang mga gawain? O ang 
karapat-dapat at tunay sa atin ay ang pagtaas ng ating 
kaalaman, paniniwala, at kaugalian? 

Pagkatapos, sino ba ang may pananagotan sa 
pagtaas nitong magkakaibang panig ng ating buhay? 
Ang mga magulang ba natin, o ang mga kaibigan , o ang 
mga pamilya , o ang mga pamamaraan ng kabatiran, o 
ang tao sa kanyang sarili ang may pananagutan sa 
tungkulin na ito? 

Pagkatapos, ano ang mga panig nitong pagtuturo 
at ang kanyang mga katangian? Ano ang kanyang 
nababago sa tao sa mundong ito at sa kabilang buhay? 

Ang mga sagot nitong maraming mga 
katanungan ay matatagpuan sa pamamagitan ng mga 
hanay ng pangungusap na makakarating sa pahintulot 
ng Allah. 

Ang Kahulugan ng Pagtuturo sa Sarili 


Mangyayaring itanong ng tagapagtanong kung 
ano ang kahulugan ng Pagtuturo sa Sarili. 

Ang magiging sagot ay ganito: Siya ay ang 
magkakaibang mga pamamaraan ng pagtuturo na 
ipapasok ng isang Muslim sa kanyang sarili upang 
gawing ganap na pangangatawang Islam sa kanyang 
mga panig ng karunungan, paniniwala, kaugalian, 
lipunan at iba pa, at mapataas sa pamantayan ng taong 
ganap. 

Sa kabilang kahulugan: Siya ang pagtuturo ng 
tao sa kanyang sarili sa magkakaibang paraan at lahat 
ng panig. 

Sa pangangahulugang ito ay katumbas ng 
maramihang pagtuturo o mga pangkalahatang larangan 
na isinasagawa ng tao at pinagsasanayan kasama ng iba 
0 doon siya nagsasanay kasama ng iba katulad ng 
moske, pamilya, paaralan, mga pamamaraan ng 
kabatiran, kagrupo, mga paglalakbay, pagsusuri at iba 
pang maramihang pangkalahatang gawain at panukala. 

Ang Kahalagahan ng 
Pagtuturo sa Sarili 


Nang hindi pa natin natalakay ang mga 
pamamaraan ng Pagtuturo sa Sarili, dapat natin linawin 
ang kanyang kahalagahan at ang pangangailangan sa 
kanya ng bawat Muslim upang siya'y maging malaking 
gumaganyak sa atin sa pagtanggap sa kanya at 
pagbigay-halaga lalong-lalo na sa panahon na ito. 

Tungkol sa kanyang kahalagahan ay magiging 
malinaw sa mga sumusunod na paliwanag: 

Ang Una: Ang Pagtuturo sa Sarili 
ay Pinauuna sa Iba 

Ang pagtuturo ng isang Muslim sa kanyang 
sarili ay walang iba kundi pag-iingat mula sa 
kaparusahan ng Allah at sa kanyang apoy. Sa walang 
pag-aalinlangan, ang pag-iingat sa sarili ay tunay na 
nauuna sa pag-iingat kaysa mga katawan ng iba, tulad 
ng ginagawa ng tao pag nangyari ang pagkasunog ng 
kanyang bahay o kahit saang ibang lugar. Ang una-una 
niyang maiisip ay ang pagkaligtas ng kanyang sarili 
bago ang iba. 

Nitong katotohanan ay pinatutunayan ng sinabi 
ng Allah, ang Kataastaasan,"0 kayong mga 
nananampalataya, iligtas ninyo ang inyong mga sarili at 
pamilya mula sa apoy na ang kanyang panggantong ay 
ang mga tao at bato."Qur-an:66:6. Ang kahulugan ng 
pagliligtas ng sarili mula sa apoy ayon sa sinabi ni Al- 
lama Sa'di (rah.) ay, "Ang pagpipilit ng sarili sa 
pagsagawa ng utos ng Allah at pag-iwas sa kanyang 
ipinagbawal, at pagsisi sa mga bagay na nagawang 
ikinagagalit niya at nagdudulot ng kaparusahan. lyon 
ang kahulugan ng Pagtuturo sa Sarili at ang kanyang 
layunin." 

Ang Pangalawa: Kung Hindi mo 
Tuturuan ang lyong Sarili, Sinong 
Mag-tuturo sa lyo 

Sinong magtuturo sa tao pag siya'y umabot na sa 
gulang nang labing-limang taon, o dalawampo, o 
tatlumpo o higit pa diyan. Ang katotohanan sa taong 
iyon pag hindi niya tinuruan ang kanyang sarili, ay 
walang sinumang magtuturo sa kanya. Ang mangyayari 
ay maiimpluwensiyahan ng mga nakakaimpluwensiya 
tulad ng paniniwala ng kanyang magulang o ang 
paniniwala ng mga tao sa pangkalahatan. Ito'y dahil 
siya'y lumaki na at lalong nakakaalam sa kanyang sarili, 
mga pagkakataon ng pagtupad sa kautusan ng Allah, at 

mga gawaing mabuti. Dumadaan sa kanya ang oras, 
tumatanda, at hindi niya maitumpak ang kanyang 
kakulangan o pinagsikapang gawin ang kaganapan ng 
kanyang pagkatao na kanyang kakulemgan. Lumalapit 
din sa kanya ang oras ng kamatayan at araw ng 
kalugihan. "Sa araw na kayo'y kanyang pagtipun-tipunin 
sa Araw ng Pagtitipun-tipon. lyon ang araw na [doon 
malalaman ang] kalugihan." Qur-an:64:9. 

Ang Pangatlo: Ang Pagtutuos ay sa 
Bawat Isa 

Ang pagtutuos ng Allah sa kanyang mga alipin 
sa Araw ng Paghuhukom ay sa bawat isa, hindi 
maramihan. Ito'y nangangahulugan na ang bawat tao'y 
mananagutan sa kanyang sarili at mga gawain, mabuti 
man o masama. Siya'y tutuusing mag-isa sa kanyang 
mga gawain, kahit siya'y nangangatwiran na ang iba sa 
kanya ay naging dahilan sa kanyang mga gawain, 
kakulangan, pagkawalang bahala, pagkaligaw at 
pagkalihis sa pananampalataya. Siya sa mga 
pangangatwiran na ito ay sapilitang tutuusin kasama ang 
kanyang mga isinangkot. 

Sinabi ng Allah, ang Kataastaasan, "Lahat sila'y 
makakarating sa Kanya sa‘ Afaw ng Pagkabuhay na 
muli sa isa't isa" Qur-an: 19:95. "Bawat tao'y aming 
itinali ang kasulatan [ng kanyang mga Gawain] sa 

kanyang liig at aming ilalabas para sa kanya sa Araw ng 
Pagkabuhay na muli na talaan na kanyang mahaharap na 
nakabukas (13) [At sasabihin sa kanya] "Basahin mo 
ang iyong talaan. Sapat na tagatuos ang iyong sarili 
laban sa iyo sa araw na ito". Qur-an:17:13-14. 
Nabanggit sa Tradisyon ng Propeta (s.a.w.), "Bawat isa 
sa inyo ay kakausapin ng kanyang Panginoon. Walang 
tagapagsalin sa kanilang pagitan." 

Sinung taong tinuruan niya ang kanyang sarili sa 
totoong pagtuturo ay maging madali sa kanya ang pag- 
tutuos sa kapahintulutan ng Allah at makakaligtas sa 
awa ng Allah sa kaparusahan. 

Ang Pang-apat: Ang Kakayahan sa 
Pagbabago 

Walang taong Malaya sa mga kamalian at 
kakulangan, o hindi makakagawa ng katiwalian at 
kasalanan maliit man o malaki. Kung ganoon ang 
nangyayari, nangangailangan nitong mga bagay ng 
lunas at pag-bago sa kanyang umpisahan o habang hindi 
pa lumala. Hindi kayang maitama ng tao ang kanyang 
mga kamalian, o gamutin ang mga ugaling masama sa 
ganap at palagiang pamantayan kundi ito ay gagawin sa 
pamamaraan ng sariling pagtuturo, dahil siya ang may 
sapat na kaalaman sa kanyang sarili at sa kanyang mga 
nakatago at nakalihim. Siya rin ang may sapat na 

kakayahan sa pagpilit sa kanyang sarili sa pagsunod ng 
pamamaraang natatakda, mabuting kaugalian, at 
mahalagang galaw. 

Ang Panglima: Ang Pamamaraan ng 
Matibay na Hangarin at 
Pagkamakatarungan 

Ang Pagtuturo sa sarili ang pangunahing dahilan 
na maging matatag ang isang Muslim sa landas ng 
pananampalataya at gabay hanggang sa huling buhay sa 
pahintulot ng Allah. Siya ang pangunahing hanay sa 
pagkakaharap ng mga tukso at nakakalinlang na 
tinatangay ang isang Muslim sa panahong ito at 
inuudyok sa pagkakalihis at pagkakahulog, kahinaan at 
katamaran, pagkakaramdam ng takot sa hinaharap na 
panahon, at pagkakasira sa ngayong panahon. 

Ang kahalintulad ng Pagtuturo sa Sarili sa 
paksang ito ay ang kahoy na tuwing humahaba ang 
kanyang mga ugat sa lupa ay lalong lumalakas sa 
harapan ng malakas na hangin. 

Ang Pang-anim: Ang Pinakamalaking 
Bisa sa Da'wah 

(Panawagan sa Daan ng Allah) 

Bawat dating Muslim ay dapat maging 
tagapagtawag para sa Allah, gagawa ng kabutihan, 
magtuturo, magbigay-gabay at magsanay sa abot ng 
kanyang kaalaman at makakaya upang siya'y maging 
katanggap-tanggap sa mga tao, malapit man o malayo, 
at maging may kakayahan sa pagbabago at pagpapalit sa 
kabuhayan ng mga tao. Siya'y nangangailangan ng 
malakas na paghahanda sa sarili at malaking bisa ng 
pamamaraan. Walang lalong mabisa sa pamamaraan ng 
kanilang da'wah at pagkakatanggap sa mga tao na 
hihigit sa pagiging mabuting tularan at huwarang 
katangi-tangi sa kanyang paniniwala, karunungan at 
kaugalian. Ang pagiging mataas na huwaran at 
pagkakaroon ng malakas na impluwensiya ay hindi lang 
lumilikha ng maraming pagsasalita at mga panayam sa 
mga tao, ngunit lumilikha rin sa tagatawag 
(nangangaral) ng tunay na Pagtuturo sa Sarili. 

Ang Pampito: Ang Tamang Daan sa 
Pagbabago ng Pangyayari 

May isa ba sa mga Muslim ngayon na hindi 
idinadaing ang kasamaan ng kalagayan ng mga bansang 
Islam sa kanyang magkakaibang panig mula sa kanyang 
pagkakaroon, relehiyon, ekonomiya, pulitika, kabatiran, 
lipunan, at iba pa? Ang maging sagot diyan ay wala. 

Kung ganon, anong pamamaraan sa pagbabago 
nitong masakit na pangyayaring kinabubuhayan ng ating 
bansa? Anong matatag na hakbang na dapat gawin 
upang maging tama ang pamamalakad? Mangyari bang 
sa pamamaraan lang ng pagdadaing o pagpaubaya sa 
Allah? O sa madaling salita (kasama ang ibang 
pamamaraan) dapat mag-umpisa ang bawat isa sa 
pagtuturo sa kanyang sarili. Bawat isa, lalaki man o 
babae, ay isasagawa nitong tungkulin sa kanyang sarili 
sa mabuting pamamaraan, kalahatan, at pagkakapantay. 
Ang dahilan nito'y pag maging maayos ang pamilya sa 
kapahintulutan ng Allah, at ang kinalabasan ay maging 
maayos ang lipunan. 

Sa ganoong pamamaraan ay maging unti-unting 
matutuwid ang kalagayan ng buong bansa. 

Ang Pangwalo: Upang Tangiin Mo 

Sa wakas lalabas ang kahalagahan ng Pagtuturo 
sa Sarili likha ng kanyang kaalwanang tuparin, 
karamihang pamamaraan at pagkakaroon sa bawat 
Muslim sa lahat ng oras, kalagayan at lugar, katulad ng 
mga bagay na ating lilinawin sa hulihan. Ito'y naiiba sa 
pangkalahatang pagtuturo na may natatakdang mga oras 
at mga lugar. 

Ang Mga Dahilan ng Pagpapabaya 

sa 

Pagtuturo sa Sarili 

Bagaman ating nabigyang linaw ang mga 
pananaw na nagpapatunay sa kahalagahan ng Pagtuturo 
sa Sarili para sa bawat Muslim, babae man o lalaki, 
ngunit kung suriin ang pang-araw-araw na nangyayari 
na kinabubuhayan ng karamihan sa mga Muslim sa 
magkakaibang panig ng kanilang pamumuhay ay ating 
mapapansin ang malinaw na pagpapabaya sa pagtuturo 
sa sarili at hindi pagbigay sa kanya ng kailangang pag- 
aalaga, at kahalagahan. 

Kung pag-aralan natin ang mga dahilan ng 
pagpapabaya sa kanya ay ating maabot ng isipan na 
iyon ay nauuwi sa mga ilang dahilan kasama ang mga 
sumusunod: 

Ang Una: Kakulangan ng Kaalaman 

Ang kamangmangan ng karamihan sa mga 
Muslim tungkol sa mga nilalamkn ng Qur-an at ang 
Tradisyon ng Propeta Muhammad (s.a.w.) na nag- 
uudyok at tumatawag sa pagsasagawa nitong pagtuturo, 
ang kakulangan ng kanilang kaalaman sa mga gawaing 
mabuti at kanyang malaking gantimpala, ang 

kakulangan ng kanilang kabatiran sa keinyang mga 
bungang mabuti para sa kanilang mga sarili at 
pamumuhay sa mundong ito at sa Huling Araw, at sa 
kabila nito ang kanilang kamangmangan na ang satanas 
ay kanilang kaaway na hindi tumutigil sa pagliligaw sa 
kanila sa lahat ng pamamaraan at daan mula sa 
kabutihan at pagiging masunurin sa Allah, ang lahat 
nitong nabanggit ay siyang dahilan ng kanilang 
pagpapabaya sa pagtuturo sa kanilang mga sarili at 
pagbabago na kinakailangan. 

Ang Pangalawa: Kalabuan ng 
Hangarin at Punterya 

Kasama sa mga nakakatulong sa isang Muslim 
sa pagtuturo sa kanyang sarili ang kalinawan ng 
kanyang hangarin sa mundong ito at hantungan ng 
kanyang pagkakaroon dito. Siya'y nilikha upang sundin 
ang Allah, magpunyagi sa Kanyang daan, at 
manawagan para sa Kanya upang maging matagumpay 
sa Huling Araw at makamtan ang Paraiso na ang lawak 
ay ang pagitan ng lupa at langit, o ang tinatawag na 
mataas na Paraiso, at sa mundong ito ay maging 
maligaya ang kanyang puso at matiwasay ang kanyang 
sarili. 

Ang tungkol naman sa namumuhay na walang 
layunin at hantungan, o hindi ito malinaw sa kanya, at 

siya'y tinatangay ng kaguluhan at kalabuan ng isipan 
tulad ng kalagayan ng karamihan sa mga Muslim 
ngayon, naging ang mundo at ang kagustuhan sa kanya 
(mundo) at sa mga bagay na kanyang (mundo) 
nilalaman ang pinakamahalaga sa kanya (tao), ay timay 
na malayo sa kanyang (tao) kaisipan at pagkakaroon ng 
kasipagan sa pagtuturo sa kanyang sarili o magtiis sa 
kanyang mga gawain mula sa nararamdamang masakit o 
kahirapan at kapaitan. 

Ang Pangatlo: Lakas ng Pagmamahal 
sa Mundo 

Maaari ang iba sa atin ay kanyang nalalaman 
ang mga kabutihan at mga gantimpala. Naaabot ng 
kanyang kaisipan ang tunay na layunin sa buhay sa 
mundong ito. Datapwat ang nakakahadlang sa kanyang 
pagtuturo sa sarili ay ang pagmamahal sa mundo sa 
kanyang puso at pangangatawan. Doon niya ginamit ang 
kanyang pagsisikap, lakas, oras at pag-iisip na iyon sa 
kanyang paningin ay hadlang ng pagtutupad ng 
pagtuturo sa sarili. Siya'y abalang-abala sa kanyang 
paningin sa mga bagay na lalong mahalaga at dapat 
unahan katulad ng paghahanap buhay, at pagtatag ng 
kanyang kinabukasan at kinabukasan ng kanyang mga 
anak, o dahil sa kanyang pagmamahal sa kayamanan at 

karagdagang mga tubo, o dahil sa pagkakaabala sa mga 
bagay na nakakaaliw at nakakasarap at iba pa. 


Ang Pang-apat: Maling Pagkakaunawa 
sa Pagtuturo 

Ang maling pagkakaunawa sa tunay na 
kahulugan ng Pagtuturo sa Sarili at ang kanyang mga 
pamamaraan at layunin ang pumupigil sa ibang mga 
Muslim sa pagbibigay kahalagaan sa kanilang sarili at 
pagtuturo sa kanya. Iniisip nilang pag ito'y ginawa, 
siya'y magiging dahilan ng pagkakawala sa pamumuhay 
at pagkakalayo sa mga tao, o makakakuha mula sa 
kanilang oras at pagsisikap ng malaking bagay na 
kumplikado sa pangunahing pangangailangan ng buhay, 
o hindi nila ito kinakailangan dahil sa awa ng Allah, ang 
Kataastaasan, sila’y Muslim na. Ginagampanan nila ang 
pinakamahalagang mga sapilitan sa kanilang relihiyon 
at ito’y sapat na sa pagpaparami ng mga ibang gawaing 
pagsusunod sa Allah at pagdadasal na hindi naman 
mahalaga. 

Ang Panglima: Kakulangan ng 
Mabuting Himpilan sa Pagtuturo 

Ang kapaligiran na kinabubuhayan ng tao ay 
may malaking impluwensiya sa kanyang pamumuhay 

mabuti man o masama. Ang halimbawa nito'y ang 
bahay, ang daan, ang mga kaibigan, ang paaralan, ang 
palengke, ang mga pamamaraan ng kabatiran na 
nakikita at naririnig at nababasa at iba pa. Ang lahat nito 
ay may malakas na bisa sa pag-iisip ng tao sa kanyang 
mga gawain at mga kaugalian. Kung itong mga 
himpilan (lalong-lalo na ang mga bahay) ay mabuti at 
alinsunod sa gabay ng Allah, ito'y makakatulong sa 
pagiging matuwid ng bawat isa, sa pagbibigay-halaga 
ng pagtuturo, paglilinis sa sarili, at maitutunay ang 
layunin sa pagkakaroon nitong himpilan. Kung ito 
naman ay salungat, sa kasawiang palad ito'y naging 
paraan sa mga pamamaraan ng pagkabigo, 
pagpapabaya, hadlang ng pagpapaunlad, pagbabago, at 
pagpapalit. 

Kung suriin natin ngayon itong mga himpilan ay 
ating makikita na ang karamihan ay wala sa batayang 
nakakatulong sa pagtuturo at pagtutuwid, dahil sa 
kanyang kasamaan, pagkalihis, pagkamahina at 
mababang pamantayan. 

Ang Pang-anim: Kakulangan ng Mga 
Tagaturo 

Ang tao sa walang pag-aalinlangan sa 
magkakaibang hakbang ng kanyang buhay ay tunay na 
nangangailangan ng gabay at pagtuturo mula sa 

kanyang pagkabata hanggang umabot sa tamang gulang 
at tumanda hanggang sa mamatay. Hindi tutuo na ang 
mga bagay na ito ay natatakda lamang sa mga bata o sa 
mga binata tulad ng nasa isipan ng iba sa atin. Datapwat 
ang pagtuturong iyon at itong gabay ay hindi 
nangangailangan na mangyari sa takdang ayos o tiyak 
na pamamaraan. Ito'y nasa magkakaibang pamamaraEin 
at maraming daan ayon sa gulang, panahon, at 
kalagayan. 

Ating nalalaman na ang una-unang tagaturo ay 
ang tatay at ang pangalawa ay paaralan, ngunit sa 
panahon na ito ay bahagyang nawawala sa ating lipunan 
ang kanilang timgkuling pagtuturo sa mga dahilan at iba 
pa, kasama nito ang kakulangan ng isang kaibigan na 
nagbibigay ng tamang payo, o kapatid na nagbibigay- 
gabay. Kung gayon, ating naabot ng isipan ang 
pangangailangan ng bawat Muslim, babae at lalaki, sa 
pagsasagawa ng kahalagahan ng Pagtuturo sa Sarili at 
isagawa ang tungkuling nawala sa tatay at nanay, 
kaibigan at iba pang iniwanan o humina sa kanila ang 
tungkulin ng pagtuturo at pananagutan sa pagkakapatid. 

Ang Pampito: Karamdaman sa 
Katagalan ng Hangarin 

Itong karamdamang palagiang sakit ng 
pangangatawan ng karamihan sa mga Muslim ang 

gumagawa ng pag-aalinlangan sa iba sa kanila (sila'y 
nasa kakaunting bilang). Sila'y nag-aalinlangan sa 
pamamagitan ng pagsulong sa pagtuturo, paglinis sa 
sarili, at pagtupad sa lahat ng kasunuran sa Allah at 
gawaing mabuti o pag-urong sa lahat na ito. 

Ito'y dahil sa karamdamang pang-uudyok ng 
satanas na nagsasabi tuwing nagugustuhan ng tao ang 
pag-umpisa sa mabuting trabaho, "Bakit ka 
nagmamadali sa pagtuturo ng iyong sarili at pagiging 
matuwid sa pagsunod sa Allah? Mahaba pa ang natitira 
sa buhay mo. Maghintay ka mima ng sandali hanggang 
sa makakarating ang masayang mga araw at mga oras 
na walang abala mula sa isipan at mga gawain upang 
ikaw magkaroon ng tamang pagkakataon at matatag na 
hangarin sa pagtuturo at pagbibigay-halaga sa iyong 
sarili. 

Ito ang palagiang kalagayan kasama ng 
mapanganib na pakiramdam. Ito'y dahil dumadaan ang 
buhay ng isa sa kanila at lumilipas ang taon. Sa 
pangyayaring ito hindi siya nakagawa ng kahit isang 
hakbang ng pagbabago sa kanyang sarili at pagpapalit 
ng kanyang kaugalian. 

Ang Pangwalo: Kahiligan sa 
Pamamahinga at Katamaran 

Pinapangarap ng karamihan sa mga Muslim na 
magiging maayos ang kanilang kalagayan at matuwid 
ang pamumuhay, at magiging pineikamabuti sa mga tao 
hinggil sa katakutan sa Allah, pananampalataya, 
kaayusan at kabanalan. Ngunit ang nakakahadlang at 
umaawat sa kanila mula sa kanilang pangarap ay ang 
kahiligan ng kanilang mga sarili sa katamaran, 
kahinaan, kagustuhan sa pamamahinga, at kaluwagan. 

Dahil nitong mga karamdaman, ang kanilang 
pagpipigil sa sarili sa paghihirap at hindi pagpapagod 
para sa kabutihan at ang bagay na mapapakinabangan 
pag nakauwi sa harapan ng kanilang Panginoon ay 
maraming nawala sa kanila at ang mga katulad nila na 
mahalagang pangyayari at pagkakataon, at mabuting 
mga gawain. Ang dahilan nito ay ang kahinaan ng 
kanilang mga sarili at pagkakatalo sa kanila ng satanas. 


Ang Mga Pamamaraan ng 
Pagtuturo sa Sarili 

Kasama sa pagpapala ng Allah ang Kataastaasan 
at ng Kanyang biyaya ay ang pagpapadali ng maraming 
pamamaraan at daan upang makamit ang Kanyang 
kapatawaran, pagmamahal, at Paraiso lalong-lalo na ang 
bagay na may kaugnayan sa pagtuturo ng Muslim sa 
kanyang sarili. Ang dahilan nitong maraming daan at 
mga pamamaraan ay upang makakuha mula sa kanya 

ang bawat Muslim ng kanyang makakayang gawain at 
maging dahilan ng pagtaas ng kanyang hangarin. 

Ang tungkol sa mga pamamaraan ng Pagtuturo 
sa Sarili ay marami, kasama ang mga sumusunod: 

Ang Unang Pamamaraan: 
Ang Pagtutuos 

Sinabi ni Predikador Mohammad Al-Gazzali 
(rah.), "Kung ang tao ay [pabayaang] kikilos sa 
mundong ito ayon sa kanyang kagustuhan na walang 
sumusubaybay o tumatantiya ay gagawin niya sa 
pamamaraang pag-aaksaya, at kalukuhan ang 
makakasira sa kanyang buhay, tulad ng pagsisira ng 
mangmang sa kanyang kayamanan. Ngunit ang Allah ay 
may mga tagabantay na isinusulat ang bawat gawain na 
maliit at malaki. Isinusulat nila para sa kanya [ang 
katulad ng] bigat ng katiting." 

Nang dahil sa hindi pinabayaan ang tao, dapat sa 
bawat Muslim ayon sa kaisipan at karunungan ay 
gawing umumpisa, kung siya'y nakapagpasiya sa 
pagtuturo sa kanyang sarili, sa pagtatantiya sa kanyang 
mga gawain, mabuti man o masama, at suriin ang 
kanyang mga nagawang mabuti para sa kanyang sarili at 
mga nagawang masama laban sa kanya upang hindi siya 
magtaka sa araw na nakatakda sa bagay na hindi niya 

inaakala.Iniisip niya na siya'y mabuting tao, at kasama 
sa mga taong matuwid at matakutin. 

Sinabi ng Allah ang Kataastaasan, "O kayong 
mga nananampalataya, matakot kayo sa Allah, at 
tingnan ng bawat sarili ang kanyang nagawa para sa 
bukas." Qur-an: 59:18. 

Sinabi ni Al-Imam Ibno Kather, "Tuusin ninyo 
ang inyong mga sarili hanggang hindi pa kayo tutuusin. 
Tingnan ninyo kung ano ang inyong naipon para sa 
inyong sarili mula sa mga gawaing mabuti para sa araw 
ng inyong pag-uwi at pagkaharap ng inyong Panginoon. 
Dapat ninyong alamin na Siya'y nakakaalam sa lahat ng 
inyong gawain at kalagayan. Walang naililihim sa 
Kanya na lihim." Naiulat mula sa Propeta (s.a.w.) na 
kanyang sinabi, "Ang matalino ay ang nalupig niya ang 
kanyang sarili at nakagawa ng bagay na para sa 
pagkatapos ng kamatayan. Ang mahina ay ang kanyang 
pinasundan sa kanyang sarili ang kanyang kagustuhan at 
nangarap laban sa Allah ng mga pangarap."Isinalaysay 
ni At-Tirmizey. 

Sinabi ni Omar Ibnol Khattab sa kanyang tanyag 
na karunungan, "Tuusin ninyo ang inyong mga sarili 
nang hindi pa kayo tinutuos, at timbangin ninyo ang 
inyong mga sarili nang hindi pa kayo tinitimbang, dahil 
nito'y lalong magaan sa inyo bukas ang pagtutuos ninyo 
sa inyong mga sarili ngayon. Paghandaan ninyo ang 
inyong mga sarili sa araw ng malaking pagtatanghal. Sa 

araw na iyon ay kayo'y ilalantad at walang ililihim sa 
inyo na lihim."Isinalaysay ni Al-Im^ Ahmad. 

Sinabi ni Al-Hasanol Bashari, "Katotohanan, 
ang alipin ay nasa mabuting kalagayan hanggang siya’y 
nagbibigay payo sa kanyang sarili at ang pagtatantiya 
ang kanyang hangarin." 

Sinabi ni Ibnol Qayyim na nagpapatunay nitong 
panig, "Ang lubos na nakakasira sa taong may 
pananagutan ay ang pagpapabaya at pag-iwan sa 
pagtatantiya, ang walang ingat, at ang pagmamadali sa 
lahat ng gawain. Itong mga gawain ang nagdadala sa 
kanya sa kapinsalaan. Pinipikit ng isa sa kanila ang 
kanyang mga mata mula sa magiging kalalabasan. 
Pinipabayaan ang kalagayan, at umaasa sa kalikasan. 
Kinakalimutan ang pagtutuos sa kanyang sarili at 
pagsusuri sa magiging resulta. Pag ito ang ginagawa ay 
maging magaan sa kanya ang pagkalublub sa mga 
kasalanan, at masasanay siya doon at mahirap na niya 
maitakwil." 

Dahil sa kahalagahan nitong panig sa Pagtuturo 
sa Sarili ay ating bibigyang linaw ang mga ilan sa 
kanyang mga turo kasama ang mga sumusunod: 


1. Ang Pangangailangan sa Pauli-ulit 
na Pagtutuos 

Ang Muslim na tapat sa pagtuturo sa kanyang 
sarili ay pinagsisikapan ang pagtatantiya sa kanyang 
sarili paminsan-minsan. Sinusuri ang bawat hakbang ng 
kanyang buhay upang tingnan sa kanya ang mga tamang 
isipan at itatag nito at paunlarin, at ituloy ang kanyang 
mabuting mga gawain at itatag. Ang tungkol naman sa 
mga kakulangan at mas^imang kaalaman at gawain ay 
kanyang iiwasan. 

Sinabi ni Ibnol Qayyim sa pagpapaliwanag nang 
isa sa mga pamamaraan ng pagtutuos, "Ang 
pinakamabuti [sa pagtutuos] ay dapat umupo ang isang 
tao ng isang oras pag napag-isipang matulog at tuusin 
ang kanyang sarili sa mga kalugihan at kabutihan na 
kanyang nagawa sa araw na iyon. At babaguhin niya 
para sa kanyang sarili ang pagsisisi [sa kanyang mga 
kasalanan] sa pamamagitan niya at ang Allah. Siya'y 
matutulog sa pagsisising ito at titiyaking hindi na 
babalikan ang kanyang kasalanan. 

Pag siya'y namatay sa gabing iyon, siya'y 
namatay sa pagsisisi. Kung siya naman ay nagising, 
siya'y nagising na papunta sa kanyang trabaho. Siya'y 
maligaya sa pagkahuli ng kanyang kamatayan at 
pagkaroon ng pagkakataong maharap muli ang kanyang 
Panginoon at maitumpak ang kanyang kamalian." 

2. Ang Mga Pangunahing Mahalaga 

Ang una-unang bagay na dapat tantiyain ng 
isang tao sa kanyang sarili ay ang kaayusan ng kanyang 
pananampalataya, katiyakan ng kanyang paniniwala sa 
kaisahan ng Allah, kaligtasan niya sa lahat ng 
pagtatambal lalong-lalo na ang maliit na pagtatambal at 
nakakubli na kadalasang napapabayaan, at ang mga iba 
pang mga paniniwala at gawaing salungat at nakakasira 
sa paniniwala sa kaisahan ng Allah. 

Pagkatapos ay kanyang tutuusin ang mga 
tinutupad niyang sapilitang gawain mula sa kanyang 
pagtupad sa mga pagdadasal na limang beses araw-araw 
sa pamamaraan ng pangmaramihan, mabuting 
pakikitungo sa mga magulang, maayos na pakikiugnay 
sa mga kamag-anak, pag-uutos ng mabuting gawain at 
pagbabawal ng masama. Pagkatapos nito ay ang 
kanyang pag-iiwas sa lahat na ipinagbabawal at 
masama, maliit man o malaki, at ang kanyang 
pagsasagawa ng mga gawaing ipinag-utos ng Propeta 
(s.a.w.) at pagsunod sa kautusan ng Allah. 

3. Ang Mga Uri ng Pagtutuos 

Ang Pagtutuos sa sarili batay sa sinabi ni Ibnol 
Qayyim ay nasa dalawang uri. Ang uring ginagawa 
nang hindi pa nangyari ang gawain at ang uring 
ginagawa pagkatapos ng gawain. 

Ang tungkol sa unang uri ay ginagawa sa unang 
pagpapasiya at pagkagusto. Hindi niya gagawing 

madalian ang kanyang gawain hanggang naging 
malinaw na ito’y dapat gawin o iwanan. 

Ang pangalawang uri naman ay pagtatantiya sa 
sarili pagkatapos ng gawain. Ito'y nasa tatlong uri: 

a. Pagtatantiya sa sarili tungkol sa mga kasunuran na 
hindi naisagawa ng mabuti mula sa mga katuwiran ng 
Allah o hindi naisagawa sa pamamaraang 
kinakailangan. 

b. Pagtatantiya sa sarili sa bawat gawain na hindi 
naitupad at iyon ay nakakabuti sa kanya kung itinupad. 

c. Pagtatantiya sa sarili sa mga pinahintulutang 
gawain na kanyang naisagawa. Bakit naisagawa? lyon 
ba'y isinagawa dahil sa kagustuhan ng Allah at para sa 
Huling Araw o para sa makamundong hangad? 

4. Ang Pagtutuos sa Oras 

Kasama sa mga pamamaraan ng pagtutuos ang 
pagtatantiya ng isang Muslim sa kanyang sarili kung 
papaano niya pinakinabangan ang kanyang oras na ito'y 
kanyang buhay at puhunan ng kanyang kayamanan. Ito 
ba'y kanyang ginugol sa mga kabutihan, mga gawaing 
mabuti at kapakinabangan ng mga Muslim, O salungat 
ang pagkagamit nito sa mga nabanggit, dahil ito'y 
ginugol sa mga masamang gawain, kasalanan, pag-aaliw 
at kapabayaan. Tungkol diyan sinabi ng Propeta 
(s.a.w.), 

"Mananatili ang dalawang paa ng isang alipin sa 
Huling Araw hanggang siya'y tatanungin sa apat na 
bagay" kasama nitong sumusunod: "Tungkol sa 
kanyang buong buhay kung saan niya ginugol, ang 
kanyang kabataan kung saan niya ginamit..."Isinalaysay 
ni At-Tirmizey. 

Ang mga naunang relihiyosong mga tao (r.a.) ay 
pinakamaingat sa paggamit ng kanilang mga oras dahil 
sila ang pinakamaalam sa kanyang halaga. Sinabi ni Al- 
Hasan, "Naabot ko ang mga tao na sila'y sa paggamit ng 
kanilang mga oras ay pinakamaingat kay sa inyong 
paggamit sa inyong mga dirham at dinar." 

5. Ang Pagsasagunita sa Malaking 
Pag tutuos 

Kasama sa makakatulong sa Muslim sa 
pagtutuos sa kanyang sarili, ang kanyang kaalaman na 
ang Allah ang Kapuripuri at Kataastaasan, ay 
katotohanan na kanyang tutuusin ang Kanyang mga 
alipin sa araw ng Paghuhukom sa tunay na pagtutuos. 
Tatanungin niya sila sa mga gawaing naitupad nila mula 
sa kabutihan at kasamaan. Sa araw na iyon ay 
matatagpuan ng tao ang kanyang gawain na natantiya 
para sa kanya at walang hindi maisasama mula nitong 
mga gawain kahit katulad ng atomo. 

Sinabi ni Al-Hasan ang tungkol dito, "Ang 
nananampalataya ay tagapamahala sa kanyang sarili. 
Tinutuos niya ang kanyang sarili sa pamamaraan ng 
Allah, ang Dakila't Makapangyarihan. Naging magsian 
ang pagtatantiya sa Araw ng Paghuhukom sa mga tao 
dahil kanilang tinuos ang kanilang mga sarili sa 
mundong ito at mahirap ang pagtutuos sa iba namang 
mga tao dahil ginawa nila itong mga bagay sa walang 
pagtutuos." 


Ang Pamamaraang Pangalawa: 
Ang Pagsisisi sa Lahat 
ng Kasalanan 

Pagkatapos ng kuro-kurong pagtutuos at 
pagkaalam ng tao sa kanyang mga kasalanan at 
kakulangan, susunod ang tinatawag na "At-Takhliah" 
pagtatakwil nitong mga kasalanan bago ang tinatawag 
na "At-Tahliah" paglilinis ayon sa kasabihan ng mga 
taong pantas. Ito'y sa pamamaraan ng pagsisisi sa lahat 
ng kasalanan, kamalian, pagkukulang sa isipan, gawain, 
kaugalian at iba pa; at sa pamamaraan rin ng pag- 
uunawa sa pangangailangan ng isang Muslim sa Allah, 
at pagiging malapit sa Kanya at sa Kanyang kaluguran. 

Ito'y hindi mangyayari kundi sa pamamaraan ng 
pagtatakwil sa lahat ng kasalanan at kakulangan ng tao. 
Sinabi ni Ibnol Qayyim (rah.), "Ang pagsasagawa agad 
ng pagsisisi ay tunay na sapilitan. Hindi maaari pang 
ipagpaliban. Pag ipinagpaliban ng alipin ay kanyang 
sinuway ang Allah. Pag siya'y nakapagsisi sa kanyang 
kasalanang ipinagpaliban ay naiwan pa sa kanya ang 
pagsisisi sa pagpaliban ng kanyang kasalanan. Ito'y 
madalang pumpasok sa isipan ng nagsisisi at ito'y hindi 
naisasagawa maliban lang sa kalahatang pagsisisi mula 
sa mga kasalanang nalalaman o hindi nalalaman. 

Katulad din ng mga makasalanan sa 
pangangailangan ng pagsisisi at paghihingi ng 
kapatawaran sa Allah ang mga taong madasalin. Ang 
sinuman sa kanila na ang kanyang nasa isipan ay 
walang mapagsisisihan o hindi nangangailangan ng 
pagsisisi ay nagkasala. Siya'y natangay ng panlilinlang, 
at nahuli sa bitag ng pag-iisip sa kasinungalingang 
kaganapan ng kanyang kaluluwa na ipinagdulot sa 
kanya ng kanyang kaaway na si satanas upang gawin 
siyang mapababa dahil sa mga kasalanan at kakulangan, 
simula nitong malaking kasalanang pag-iisip hanggang 
umabot sa mga ibang kasalanang hindi nabibilang. 

Sinabi ni Ibno Taimiayah (rah.) tungkol nitong 
kahulugan, "Ang alipin ay nananatili sa biyaya ng Allah 
na dapat niyang pasalamatan at sa kasalanan na 
kinakailangan niyang paghingian ng kapatawaran. Itong 
dalawang mga bagay ay kasama sa mga gawaing 

nananatili sa alipin. Siya'y nananatili sa 
pangangailangan ng pagsisisi, at paghihingi ng 
kapatawaran. lyon ang dahilan na ang pangulo ng mga 
anak ni Adan at pinuno ng lahat na matakutin sa Allah 
na si Muhammad (s.a.w.) ay naghihingi ng kapatawaran 
sa Allah sa lahat ng pangyayari. 

Sa gayon, naging tiyak sa atin na ang mga 
kasalanan at kamalian ay kasama sa mga 
pinakamalaking dahilan sa pagkalayo ng puso mula sa 
Allah at pagkahina o pagkasalanta sa paghangad ng 
kabutihan at gawaing mabuti, o kanyang pagkalayo sa 
pagsasagawa o pagpapatuloy nito. 

Ang nakikitang katunayan nito ay ang ating 
napapansin na kahinaan ng isang Muslim na nakalubog 
sa kasalanan mula sa pagtuturong ganap sa paniniwala 
at kaalaman sa kanyang sarili. Halos hindi na niya ito 
naiisip bagaman ito'y kanyang tunay na kailangan. 

Sinabi ng Allah, ang Kataastaasan, "O kayong 
mga nananampalataya magsisi kayo sa Allah sa 
pagsising matapat." Qur-an:66:8. Sinabi ng Propeta 
(s.a.w.), "Katotohanan, ang Allah ay Kanyang 
ibinubuka ang Kanyang kamay sa gabi upang 
makapagsisi ang nakagawa ng kasalanan sa araw at 
Kanyang ibinubuka naman ang Kanyang kamay sa araw 
upang makapagsisi ang taong nakagawa ng kasalanan sa 
gabi hanggang sa lilitaw ang araw sa kanyang 
linilubugan." Sinabi rin ng Propeta (s.a.w.), ". . . 

Katotohanan, ako’y naghihingi ng kapatawaran mula sa 
Allah ng isang daang beses sa isang araw." 

Upang mapatunay nitong pamamaraang pagsisisi 
ang kanyang bungang pagtuturo sa sarili, ating bigyan 
ng pansin ang mga ibang tagubilin kasama nito ang mga 
sumusunod; 

1. Ang Katunayan ng Mga Kasalanan 

Kailangang ituwid ang pag-uunawang nananaig 
sa kaisipan ng karamihan ng mga Muslim. Ito'y ang 
tinatawag na mga kasalanan sa paraan ng pagkagawa ng 
mga bagay na labag sa batas katulad ng pagnanakaw, 
pangangalunya, paniniramg puri at ang mga katulad pa. 

Itong pagkakaunawa ay mali dahil kasama rin sa 
mga kasalanan ang hindi pagsasagawa ng mga 
sapilitang batas o ang pagkukulang ng pagtupad nito. 
Ang halimbawa'y pagtutupad nito sa pamamaraan na 
hindi ganap gaya ng kapabayaan sa pagsasagawa ng 
pagdadasal sa kanyang mga oras o katamaran sa 
pagtupad nito kasama ng maramihan o kahinaan ng 
takot sa pagsasagawa sa kanya. Ang tulad din ay ang 
pagpapaliban sa pagbigay utos ng gawaing kabutihan at 
pagbabawal ng gawaing labag sa batas, o pagpapabaya 
sa panawagan para sa Allah, o hindi pagbibigay halaga 
sa kalagayan ng mga Muslim at ang mga iba pang mga 
sapilitang gawain na nakakalimutang malimit. 

Kasama rin sa mga kasalanang malaki na lalong 
mabigat kay sa kasalanan ng mga sangkap ng katawan, 
ang kasalanan ng mga puso tulad ng pananaghili, 
kayabangan, paglilinlang sa sarili, paghahanga sa 
gawain ng sarili. Lahat nito'y nangangailangan ng tunay 
at tapat na pagsisisi. 

2. Mga Tadhana ng Pagsisisi 

Ang tapat na pagsisisi ayon sa sinabi ni Al-Imam 
Ibno Kather ay, "Ang tunay at tiyak na pagsisisi na 
nakakabura sa mga naunang gawaing masama at 
nakakapagpigil sa mga kaugaliang masamang bagay. 
lyon ay ang pag-iwas ng mga kasalanan sa kasalukuyan 
at pagsisisi sa mga nagawa noon at kanyang titiyakin sa 
kanyang sarili ang hindi pag-ulit nitong gawain sa 
kinabukasan." 

3. Ang Lahat na Labag sa Utos ng 
Allah ay Kasalanan 

Ang Muslim ang may pag-aari nang lubos na 
paniniwala, at dakilang takot sa Allah, ang 
Kataastaasan. Walang pagkakaiba sa kanya ang 
malaking kasalanan na sapilitang nangangailangan ng 
pagsisisi at ang maliit na kasalanan na maaaring 
pabayaan. Sa kanya ang lahat na labag sa utos ng Allah 

ay kasal anan at kasamaan sa karapatan ng Allah. Ayon 
sa sinabi nang isa sa mga naunang madasalin, "Huwag 
mong tingnan ang kaliitan ng kasalanan, ngunit ang 
tingnan mo ay kung saan ka nagkasala." Karamihan sa 
mga kasalanang malaki ay napapaliit at napapawala ng 
pagsisisi at tunay na pagsuko sa Allah ang Kataastaasan 
at Dakila. At karamihan din sa mga kasalanang maliit ay 
pinalalaki ng pamamalaging paggawa nito at 
pagpapabaya. 

Ang katunayan nito ay ang naiulat ni Sa'd (r.a.) 
mula sa nabanggit ng Sugo (s.a.w.), "Iwasan ninyo ang 
maliit na mga kasalanan dahil, ang kahambing ng mga 
kasalanang maliit ay ang mga taong bumaba sa isang 
lambak. Bawat isa sa kanila ay may dalang patpat 
hanggang naipon nila ang nakapagluto sa kanilang 
tinapay. Katotohanan, ang maliit na kasalanan pag 
ipinarusa sa may-ari nito ay makakapinsala sa kanya." 

4. Mga Kaparusahang Malapit 

Ang mga kasalanang hindi napagsisihan ng may 
kagagawan ay may kaparusahang pangunahin sa 
mundong ito bago muna ang sa Huling Araw. Kahit na 
ito'y nahuhuli ang kanyang pangyayari sa mga ibang 
oras. lyon ang dapat nating alalahanin pag may nangyari 
sa atin kahit anumang kasawian, nangyari man sa ating 
mga katawan, kayamanan, pamilya o sa ating mga 
gawain, maliit man o malaking kapinsalaan. Ating 

unawain dito ang kaalaman ni Al-Fadil Ibno lyad (rah.) 
noong keinyang sabihin, "Katotohanan, pag ako'y 
nakagawa ng kasalanan sa Allah ay aking malalaman sa 
kaugalian ng aking asawa at hayop na kargahan." Mula 
dito ay lalabas ang katalinuhan at katusuhan ng isang 
Muslim pag pinararami ang pagsisisi at paghihingi ng 
kapatawaran sa bawat oras at pangyayari sa hangaring 
patawarin siya ng Allah sa kanyang mga kasalanan sa 
mundong ito at hindi siya parusahan sa Huling Araw. 

5. Mga Kasama sa Panlilinlang ng 
Ating Kaaway 

Marahil tayo sa kabuuang ito ay hindi natin 
kinakailangang magbigay babala sa bawat Muslim sa 
panlalansi ng satanas sa atin at ang kanyang marahas na 
pagtitiyaga sa panliligaw sa atin sa lahat ng daan at 
pamamaraan. Kasama na rito ang kanyang kagustuhan 
na ipagpaliban muna ng isa sa atin ang kanyang 
pagsisisi at pagpapahuli sa pagsuko sa Allah dahil sa 
maraming mga katunayan kasama nito ang pag-iisip na 
ang tao ay bata pa, marami pa ang natitira sa kanyang 
buhay at malayo pa ang kamatayan. 

Ngunit ang taong matalino ay ang inaagahan ang 
pagsisisi nang hindi pa dumating sa kanya ang 
kamatayan dahil hindi niya alam kung kailan siya 
mamamatay. Puweding mangyayaring paglabas niya sa 

bahay ay hindi na makakauwi dahil sa isang sakuna ng 
sasakyan o iba pa. Puwede ring matutulog at hindi na 
magigising o biglaang mamamatay na siya'y nakaupo sa 
harapan ng kanyang mga pamilya at kaibigan. 

Sa pangyayeiring ito siya'y magsisisi sa makirot 
na pagsisisi at wala ng oras pa. Tungkol dito sinabi ni 
Al-Hasanol Bashary (rah.), "Katotohanan na may mga 
taong binigyang sigla ng mga hangaring paghingi sa 
Allah ng kapatawaran hanggang sila'y nawala sa 
mundong ito at hindi nakapagsisi. Sasabihin ng isa sa 
kanila, "Katotohanan na tapat ang aking paniniwala sa 
aking Panginoon." Siya'y nagsinungaling dahil kung 
tapat ang kanyang paniniwala ay kanyang pinabuti ang 
kanyang gawain." 

Ang Pangatlong Pamamaraan: 
Ang Pag-aaral at Pagpapalawak 
ng Kaalaman 

Ang pag-aaral at pagpaparami ng kaalaman ay 
napakahalagang daan at kinakailangang pamamaraan sa 
maayos na pag-tuturo sa sarili at tumpak na 
pagpatnubay sa kanya. Dahil, papaano makakaya ng 
isang tao ang pagtuturong tama sa kanyang sarili kung 
siya'y walang nalalaman sa mga ipinag-uutos, 
ipinagbabawal, katarungan, kawalang-katarungan, ang 

tama, at mali mula sa mga paniniwala, kaisipan, at 
pamamaraein? 

Sinabi ni As-Shaikh Muhammad Abdul Wahab 
(rah.), "Dapat mong unawaan na ang pag-aaral ay tunay 
na sapilitan, at tunay na gamot sa mga puso. Ang tunay 
na mahalaga sa alipin ay dapat siyang matuto sa 
kanyang relihiyon. Ito'y dahil ang pagkatuto at 
pagsagawa sa kanya ay siyang pamamaraan ng 
pagkapasok sa Paraiso." 

Ang tungkol naman sa kaalaman na 
mapapatunayan sa kanyang pamamaraan ang pagtuturo 
ay siya: Ang kaalaman sa batas na nababatay sa Banal 
na Aklat ng Allah, Tradisyon ng Propeta (s.a.w.), 
pagkakaunawa sa daan ng mga naunang madasalin na 
nuugnay sa takot sa Allah, pagmasid, at pagsamba na 
ito'y nangangahulugan ng pagsunod sa Kanya ang 
Kataastaasan at Dakila, at ang pagkakaalam sa kanyang 
mga ipinagbawal at mga batas na siyang magpapaabot 
sa isang tao sa Paraiso at magpapalayo sa kanya sa 
Impiyemo. Dito lahat mapapatunayan ang pagtuturo 
kasama na ang mga agham na sumusuhay nito at 
tumutulong sa kanyang pagkakabuo at pagkamasaklaw, 
katulad ng agham-isip, agham-lipunan, mga 
magkakaibang sariling pagtuturo at ang mga iba pang 
kapanahong agham na kapakipakinabang. 

Lumilitaw ang kahalagahan ng kaalaman sa 
paksang pagtuturo. Itong dalawa ay likas na 

magkaugnay na hindi mangyayaring mahiwalay ang isa 
sa iba. 

Sinabi ni Muhammad Ibno Ismael, "Dumaan sa 
amin si Ahamad Ibno Hambal na dalang-dala niya ang 
kaniyang sapatos sa kanyang dalawang kamay. Siya'y 
tumatakbo sa mga daan ng Bagdad. Lumipat mula sa 
isang pulutong ng pinag-aaralan patungong iba. Tumayo 
ang aking tatay . . . at tinanong siya, "O Aba Abdullah, 
hanggang kailan ang pag-aaral mo?" At sumagot, 
"Hanggang kamatayan." 

Kung ganon, ang pag-aaral ay mahalagang 
kasangkapan nang tamang pagtuturo sa sarili. Ang 
tungkol naman sa kanyang mga pamamaraan ay marami 
kasama ang mga sumusunod: 

a. Ang kasipagan sa pagdalo sa mga lingguhang 
liksiyong pang-agham na isinasagawa sa mga Moske ng 
mga taong paham sa Islam. 

b. Ang pagdalo sa mga panayam pang-agham at 
pagtuturo na palaging inihahanda sa mga moske at sa 
mga samahang panlipunan at mapagkawanggawa. 

c. Ang pamamalagi sa pagbasang pang-agham at 
pang-edukasyon sa kanyang magkakaibang sining at 
agham. Mangyayari nitong pagbasa sa mga dating 
namamanang aklat o sa mga kapanahunan at isaayos 
ang kanyang palagiang oras. 

d. Ang pagdalaw sa mga pantas, manunulat at mga 
guro at ang pagsasagawa ng usapang makaagham at 

kaisipan kasama nitong mga tao upang makakuha ng 
aral sa kanilang kaalaman, karanasan, at kasanayan. 

e. Ang pakikinig sa mga teyp ng pag-aaral na maka- 
agham at mga teyp ng mga panayam na nuukol sa mga 
magkakaibang agham at kaalaman. 

f. Ang pagsusubaybay sa Himpilang Himpapawid ng 
Qur-an sa Saudi Arabia at maayos na pakinabang sa 
kanyang mga palatuntunan. 

g. Ang pakikinabang sa mga programang pang-agham 
at pang-edukasyon na mayroon sa mga plaka ng mga 
kompiyuter at intemet. 

h. Ang maayos na pakikinabang sa mga paraan ng 
pag-aaral na isinasagawa ng mga pantas at mga guro sa 
mga kolehiyo, surian, at paaralan. 

Maliban sa mga nabanggit na pamamaraan ng 
pag-aaral, may ibang tuntunin na karapatdapat 
pansinin. Ito'y ang mga sumusunod: 

1. Kailangang maging tapat sa paga-aaral at ito'y 
gawing paghangad lamang sa kagustuhan ng Allah, ang 
Dakila at Kataastaasan, upang ito'y tanggapin ng Allah 
at bigyang kapakinabangan. 

2. Ang pamamalaging pagbigay-halaga sa pag-aaral at 
paghahanap ng karagdagang kaalaman sa magkakaibang 
paraan at daan at ang hindi pagtitigil nito kahit ano pang 
natanggap ng tao na katunayang pang-agham. 

3. Ang pagsasagawa ng katuwiran nitong kaalaman at 
pagpapatunay ng kanyang kawanggawa sa pamamaraan 

ng panawagan para sa Allah, ang Kataastaasan, at 
pagpapalaganap nito sa pamamagitan ng mga tao at 
pagtuturo sa lahat ng daan at sa pamamaraan ng 
karunungan at mabuting pagpapayo. 


Ang Pang-apat na Pamamaraan: 
Ang Pagsasagawa ng 
Mga Gawaing Paniniwala: 

Ang pamamaraan nitong pagsasagawa ay nasa 
pinakamaraming uri at daan at pinakamalaking bisa sa 
sarili at ang pagdadalisay sa kanya. Dahil, ito'y 
pagsasagawa sa mga kautusan ng Allah at ang Kanyang 
Sugo (s.a.w.). Ito'y sa larangan ng pagsusubok at 
pagsusulit sa kaalaman kung hanggang saan umabot ang 
katapatan ng nagsasagawa sa kanya sa hangaring 
paghihingi ng gabay at pagiging matuwid. At ito'y 
katunayang nagbibigay-liwanag sa kanyang 
kagustuhang tapat sa pagtuturo at pagbabago sa 
kanyang sarili. 

Ang tungkol naman sa kanyang mga 
larangan ay nasa maraming bilang kasama 
ang sumusunod: 

1. Ang pagsasagawa ng mga sapilitang 

pagsamba sa pinakamaayos na kalagayan 
tulad ng: 

a. Ang pananatiling tapat sa pagtutupad ng limang 
beses na maramihang dasal sa moske para sa mga 
kalalakihan sa pamamaraan ng takot sa Allah at 
kapanatagan. 

b. Ang pagbibigay-halaga sa pagkakaabot sa 
umpisahan ng bawat saipilitang dasal. 

c. Ang pag-aayuno sa buwan ng Ramadan sa 
pamamaraan ng paglayo sa mga ipinagbabawal at 
gawaing masama. 

d. Ang pagtupad agad sa kahilingan ng Haj sa oras na 
ito’y naging maalwan sa tao at makakaya ang daan. 

2. Ang pagpaparami sa pagsasagawa ng mga 

pagsasambang hindi sapiiitan katulad ng 
mga sumusunod: 

a. Ang pagtatalaga sa sarili sa pagtupad ng mga 
kusang-loob na dasal araw-araw. 

b. Ang palagiang pagtupad ng dasal na al- witr 
(kakabiyak na dasal) kahit isang rak-ah (isang yunit). 

c. Ang pananatili sa moske pagkatapos ng dasal ng 
bukang-liwayway hanggang lumitao ang araw sa 
gawaing pagbabasa ng Qur-an at pagpupuri sa Allah at 

pagsasagawa ng dalawang rak-ah (dalawang yunit) 
pagkatapos nito. 

d. Ang pamamalaging pagsagawa ng Salatod Doha 
(dasal pang-umaga). 

e. Ang pagsasagawa ng bahagi ng qiy^ol layl (dasal 
panggabi) kahit mga ilang minuto lang. 

f. Ang pag-aayuno sa mga araw na banal tulad ng 
anim na araw ng Shawwal, araw ng Arafat, Ashora, at 
tuwing Lunes at Huwebes. 

g. Ang paggugol, pag-aalay, at pagbigay ng aboloy sa 
mga pamamaraan ng kabutihan at mga daan ng 
kawanggawa kahit kakaunti ang halaga. 

3. Ang pagbibigay balaga sa pagsasamba sa 
pamamaraan ng pagpupuri sa Allah. 

Maitataas ang pagpupuri sa Alli^ sa kanyang 
malawakang kahulugan sa mataas na kalagayan tungkol 
sa pagtuturo ng Muslim sa kanyang sarili. Itong 
pagpupuri ay nasa magkakaibang hanay. Ang 
nanunguna nito ay ang pagpupuri sa puso kasama ang 
dila, ang kasunod naman ay ang pagpupuri sa puso 
lamang at ang nasa huling hanay ay ang pagpupuri sa 
dila lamang. 

Ang pagpupuri din ay nasa magkakaibang uri. 
Ang mga ilan dito ay ang mga sumusunod: 

a. Ang pagbabasa ng Qur-an: Ito ang pinakabuti sa 
lahat. Kaya nararapat sa isang Muslim ang pagbasa 

araw-araw kahit kakaunting bahagi lamang ng Qur-m. 
Ito'y kanyang gagawin maging anuman ang kanyang 
abala. Siya'y uumpisa, halimbawa ng apat na pahina at 
dinadagdagan ito bawat buwan ng isang pahina 
hanggang sa katagalan ay umabot ng isang kabanata ang 
kanyang nababasa araw-araw at ito'y gagawin niyang 
pamamalagi sa kanyang buhay. 

b. Ang pagpupuri ayon sa mga pangyayari: Ang 
halimbawa nito'y ang mga pagpupuri ayon sa pagpasok 
at paglabas sa bahay at sa moske, mga pagpupuri ayon 
sa pag-umpisa at pagkatapos kumain, pagsuot ng damit, 
pagkakita ng bagong buwan, pag-ulan at mga iba pang 
pagpupuri. 

c. Ang mga pagpupuri sa umaga at hapon: Ito'y mga 
pagpupuri na binabanggit sa umpisahan ng araw at gabi 
kasama nito ang pagbabasa ng kabanatang Al-Kursey, 
Al-Ikhlas, at Al-Maozatayn sa tagtatatlong beses, ang 
pangulo ng mga pagpupuri, at ang mga iba pang 
pagpupuri at mga dasal na nalalaman. 

d. Ang pagpupuring may mga takdang bilang tulad 
nang binanggit ng mga tamang Tradisyon ng Propeta 
(s.a.w.), ang kanyang bilang at kabutihan kasama nito 
ang mga sumusunod: 1. At-Tahlel (sampo o sandaang 
beses) 2. Ang pagsasabi ng Subhanallah, Alhamdolillah 
at saka Allaho Akbar (tatlompo't tatlo bawat isa nito) at 
pagkatapos ay babanggitin niya ang Tahlel upang 
maging sandaan. Ito'y ginagawa pagkatapos ng bawat 

sapilitang dasal 3. Ang pagbabasa rin ng "Subh^allahi 
wabehamdehi" (sandaang beses). 

e. Ang pagpupuring walang takda. Ito'y pagpupuring 
hindi uamaalinsunod sa lugar, oras, at pangyayari, 
katulad ng pagsasabi ng "Subh^allahi walhamdolill^i 
walailaha illallaho wallaho Akbar, La haula wala 
quwwata illa bill^i wassalato wassal^o a'Ia 
RaspIIillahi " at ang mga iba pa. 

Kasama nitong pamamaraan ang ibang 
mga mahalagang tuntunin na ating 
babanggitin sa mga sumusunod: 

Ang Una: Ang Kahalagahan ng 
Limang Dasal 

Ang tunay na muslim ay tinutupad ang limang 
dasal araw-araw at binibigyang-halaga ang pagtupad 
nito sa pamamaraan ng maramihan sa moske. 
Isinasagawa sa kanyang mga saligan, mga sapilitan at 
hindi sapilitang gawain at sa kanyang oras. Iniingatan 
niya ang nangyayari sa ibang mga tao tungkol sa 
pagbibigay-halaga sa mga kusang-loob na dasal at ang 
mga iba pang tinutupad sa oras na ginagawa ang mga 
sapilitang dasal. At ang pagkakaabala ng iba naman sa 
mga hindi nakakabuting gawain mula sa pang-aaliw, 
masama o pagpupuyat sa gabi at hindi itinutupad nitong 
mga sapilitang dasal sa kanyang mga oras lalong-Ialo na 

ang dasal sa bukang-liwayway. At iniingatan din na 
hindi niya maabot ang takbilatol ihr^ (umpisahan ng 
dasal). 

Ang Pangalawa: Ang Pamamagitan ng 
Mga Pagsasamba at Mga Kaugalian 

Dapat natin itaas ang kalagayan nitong mga 
pagsasamba upang hindi bababa sa mga gawaing 
kaugaliang nakakayamot na ito'y isinasagawa ng ating 
katawan sa kakulangan ng kaluluwa at sa mga salita 
lamang o mga galaw na walang sigla. 

Dapat nating pagsikapan sa tunay at isagawa sa 
katatagan ng ating mga puso't kaluluwa na ito'y 
lumalambot sa pag-iisip ng kanyang mga kahulugan at 
katotohanan ng kanyang dakilang layunin. Ito'y 
isinasagawa sa takot, katiwasayan, katunayan, at 
katapatan upang makakapagbigay sa ating mga 
kaluluwa at buhay ng kabutihan na nakikita sa ating 
mga galaw at kaugalian. Sinabi ng Allah, ang 
Kataastaasan, "Tunay na nagtagumpay ang mga 
nananampalataya (1) Sila’y sa kanilang pagdadasal ay 
mapagpakumbaba (2). Qur-an:23:l-2. 

Ang Pangatlo: Ang Kaalaman ay Hindi 

Sapat 

Puwede bang mangyari ang tagumpay ng isa sa 
atin tungkol nitong mga gawaing mabuti sa kaalaman 
lamang ng kanyang kapakinabangan at gantimpala na 
hindi isinasagawa at tinutupad? 

Hindi natin inaakala na ang taong nasa kanyang 
puso ang pagmamahal sa Allah at sa Kanyang Sugo, at 
nasa kanyang puso rin ang kagustuhang makapasok sa 
mataas na Paraiso na kanyang gagawin ang bagay na 
iyon. Ngunit siya'y makikita mong nakikipag-agawan sa 
lahat ng larangan at gawain. Kanyang pinagmamadalian 
ang lahat na kabutihan at pagtalima sa mga utos, katulad 
ng sinabi ng Allah, ang Kataastaasan, 

"Magmadali kayo sa kapatawarang nagmula sa 
inyong Panginoon, at sa Paraiso na ang kanyang 
kalawakan ay katulad ng kalawakan ng langit at lupa. 
lyon ay ipinaghanda sa mga naniwala sa Allah at ang 
Kanyang Sugo." Qur-an 57:21. Dapat gawing payo 
nitong mabuting kasabihan, "Kung makakaya mong 
walang makakauna sa inyo sa pagharap sa Allah ay 
dapat mong gawin." 

Ang Pang-apat: Huwag Makalimutan 
Ang Pagpupuri sa Allah 

Ang pinakamabuti sa lahat na pagsasamha na 
kasunod ng mga sapilitang dasal ay ang pagiging 

halumigmig ng dila ng isang Muslim sa paggugunita sa 
Allah, pagpupuri, pagdadakila at paghingi ng 
kapatawaran sa Kanya, ang Kapuri-puri at Kataastaasan. 

Ang mga uri ng pagpupuri ay magkakaiba ayon 
sa kinaroroonan ng tao sa bahay, sa sasakyan, sa daan, 
at sa lahat ng lugar, oras at kalagayan. Sinabi ng Allah, 
ang Dakila at Makapangyarihan, "Gunitain mo ang 
iyong Panginoon sa inyong sarili sa pamamaraan ng 
pagpapakumbaba at pagkakatakot at hindi malakas na 
salita sa umaga at hapon. Huwag kang maging kasama 
ng mga taong pabaya." Qur-^:7:205. 

Ang Panglima: Pagsasamba sa Mga 
Oras na Kasipagan 

Ang sarili ay may oras na nagkakagusto ng 
pagtalima o pagsuko at may oras din na siya'y 
tumatalikod mula nito. Ang taong matalinong 
matagumpay ay siyang sinasamantala ang kanyang mga 
oras na kasipagan, kalakasan, at kawalang abala. 
Sinasamantala niya itong mga oras sa pagsasagawa ng 
mga kautusang sapilitan at pagpaparami ng mga 
gawaing kusang-loob. 

Nabanggit sa Tradisyon ng Propeta (s.a.w.), 
"Samantalahin mo ang limang mga bagay nang wala pa 
ang lima. Ang iyong pagkabata nang wala pa ang iyong 
katandaan, ang iyong kalusugan nang wala pa ang iyong 

sakit, ang iyong kayamanan nang wala pa ang iyong 
karalitaan, ang iyong kawalang ginagawa nang wala pa 
ang iyong abala, ang iyong buhay nang wala pa ang 
iyong kamatayan." Isinalaysay ni Al-H^im. 

Ang Pang-anim: Ang Pakikinabang sa 
Mga Banal na Oras at Lugar 

Tiniyak ng Allah, ang Kapuripuri at 
Kataastaasan, ang mga ibang oras at lugar na may 
karagdagang kabanalan. Ginawang binababaan ito ng 
mga biyaya at tinatanggapan ng mga dasal. Kaya, dapat 
samantalahing mabuti ito ng isang Muslim sa mabuting 
mga gawain. Katulad ng buwan ng Ramad^, 
pangsampo ng buwan ng Zil Hijjah, ang huling oras ng 
araw ng Al-Jum-'ah, ang huling pangatlong hati ng gabi 
at ang iba pa. 

Nabanggit sa Tradisyon ng Propeta (s.a.w.), 
"Katotohanan, may isang oras sa gabi na walang 
hinihiling na kabutihan dito sa mundo at sa Huling 
Araw ng isang Muslim mula sa Allah, ang Kataastaasan, 
na hindi ibinibigay sa kanya. lyon ay sa bawat 
gabi."Isinalaysay ni Muslim. 

Ang Pampito: Ang Kahalagahan ng 
Paninimbang 



Mahalaga sa isang Muslim ang pagsikap sa 
pagtupad nitong mga uring pagsamba at mga utos. 
Ngunit, ito'y sa pamamaraan ng timbangan. Hindi 
maaaring binibigyang kahalagahan ang isa nito at 
iniiwanan ang iba. Dapat niyang pagsikapan ayon sa 
kanyang makakaya at oras ang pagsagawa nito lahat 
upang maging kasama ng mga taong ganap na 
madasalin. 

Sinabi ni Ibnol Qayyim (rah.) pagkatapos 
mabigyang linaw ang mga daan ng mga tao patungo sa 
Allah, "Kasama nila ang dumadaan patungo sa Allah na 
siya'y makakaabot sa Kanya mula sa bawat daan. Siya 
ang taong ginawa ang mga tungkulin ng kanyang 
pagiging alipin na hangarin ng kanyang puso at 
pagpakuan ng kanyang mga mata. Hinaharap niya ito 
kahit saan. Pumupunta siya kung saan pumunta. 
Sumasama sa bawat pangkat. Kung saan naroroon ang 
pakikipag-alipin [sa All#], naroroon ang kanyang 
pagsisikap. Kung ito'y sa paghahanap ng kaalaman, ang 
kanyang tungkulin ay kasama sa mga taong naghahanap 
ng kaalaman. Kung naroroon sa pagpupunyagi sa daan 
ng All^, siya'y naroroon sa hanay ng mga 
nagpupunyagi. Kung sa pagsasagawa ng dasal, siya'y 
kasama ng taong madasalin. Kung sa pagpupuri sa 
All^, ang kanyang pagsisikap ay sa mga taong 
mapuriin. Kung sa pagbibigay ng kawanggawa, ang 
kanyang pagsisikap ay nasa pangkat ng mga 
mapagkawanggawa. Kung siya'y tinanong, "Anong 

nagugustuhan mo sa mga gawain? Ang kanyang 
isinasagot, "Gusto kong tuparin ang kautusan ng aking 
Panginoon kahit saan." 


Ang Panglimang Pamamamaraan: 
Ang Pagbigay-kahalagahan sa 
Kaugalian 


Inalagaan ng Islam sa tunay na pag-aalaga ang 
mabuting kaugalian. Pinag-ukulan niya ng buong sikap 
sa kanyang mga ipinag-uutos, ipinagbabawal, at mga uri 
ng pagsasamba at pagtupad sa mga kautusan, ang 
magiging mabuting kinalabasan nito sa kaluluwa at sa 
buhay ng mga tao. Ang pinakadakila nito sa katuwiran 
ng Allah ay ang takot sa Kanya, pagsunod, 
pagmamahal, at katapatan. Sa katuwiran naman ng mga 
alipin, ay ang kagandahang asal sa kanila at paggawa ng 
mabuti para sa kanila, "Ang relihiyon ay ang 
pakikitungong mabuti." 

Sinabi ng Allah, ang Dakila at Makapangyarihan 
tungkol sa kaugalian, "Katotohanan, ang Allah ay 
nagugustuhan niya ang mga taong makatarungan." Qur- 
^:49:9. at sinabi, "Ang Allah ay nagugustuhan niya ang 
mga gumagawa ng kabutihan." Qur-an:3:148. at sinabi, 
"Hindi magkapariho ang mabuting [gawain] at masama. 
Itaboy mo [ang masama] at ipalit ang mabuti. Batay 

diyan, ang siyang may alitan sa pamamagitan mo at siya 
ay maging katulad ng matalik na kaibigan." Qur- 
^:41:34. At Sinabi, "Katotohanan, bibigyan ang mga 
matiisin ng gantimpalang hindi nabibilang." Qur- 
^:39:10. at ang iba pang mga taludtud. 

Sinabi ng Propeta (s.a.w.) sa kanyang Tradisyon, 
"Walang bagay na mabigat sa timbangan ng isang 
aliping nananampalataya na hihigit sa kanyang 
kabutihang asal. Tunay na ang Allah ay kanyang 
kinasusuklaman ang gawaing malaswa at mahalay." 
Isinalaysay ni At-Tirmzey. Nabanggit din sa ibang 
kasabihan ng Propeta (s.a.w.) "Tunay na ang 
nananampalataya ay kanyang makakamit dahil sa 
kanyang kagandahang asal ang [tulad ng] pamantayan 
ng nag-ayunong isisinasagawa ang dasal na tarawih 
[dasal sa bawat gabi ng buwan ng Ramadan]." 
Isinalaysay ni Abo Daud. 

Ukol dito, nalaman natin na ang kagandahang 
asal ay kasama sa mga pamamaraan ng pagtuturo at 
iyon din ang kanyang layunin. Kaya, tunay na nararapat 
sa isang Muslim ang pagtuturo sa kanyang sarili sa mga 
kaugaliang mabuti na itinatawag ng ating dakilang 
relihiyon. Ang mga halimbawa nito'y pagtitiyaga, 
pagtitiis, kahinahunan, katatagan, pagmamahalan, 
pagpapakumbaba, kagandahang loob, pagbibigay-aliw, 
pagkamatapat, pagkamapananaligan, pagka- 

makatarungan, pagtitiis ng masakit o nakayayamot, 
pagmamahal sa mga magulang, mabuting pakikiugnay 

sa mga kamag-anak, paggalang sa nakakatanda sa iyo, 
kahabagan sa maliit, at pagtulong sa nangangailangan 
katulad ng pobre at naaapi. Itong mga gawain ay upang 
ang bawat isa sa lipunan ay manirahan sa kapaligiran ng 
pagmamahalan at katapatan, at sa ugnayang 
nangingibabaw ang kaligayahan, pagkakaisa, pananalig, 
paggalang, pakikisang-ayon, at ganap na pagkakaisa. 

Sinabi ni Ibnol Qayyim (rah.), "Ang relihiyon sa 
kanyang kabuuan ay kaugaliem. Ang sinumang 
dagdagan niya para sa inyo ang kaugalian, ay 
dinagdagan niya para sa inyo ang relihiyon." 

Sinabi ni Ibno Rajab (rah.) tungkol sa kanyang 
paglilinaw sa kasabihan ng Propeta (s.a.w.), "Gawin 
mong mabuti ang iyong kaugalian sa mga tao." lyon ay 
kasama sa mga kaugalian ng pagiging masunurin sa 
Allah, dahil hindi mabubuo ang pagsunod sa Allah kung 
wala iyon [kaugaliang mabuti]. Ito'y binanggit nang 
tiyakan ng Propeta (s.a.w.) sa sagot ng 
pangangailangan, dahil karamihan sa mga tao ay 
kanilang iniisip na ang pagsunod sa Allah, ay ang 
pagsasagawa ng kanyang katuwiran na hindi kasama 
ang katuwiran ng mga tao. Ang sabay na pagtutupad sa 
katuwiran ng Allah at ng mga tao ay tunay na mataas na 
gawain na walang ganap na nakakakaya kundi ang mga 
Propeta at mga madasalin. 

Upang maturuan mo ang iyong sarili, O 
kapatid na Muslim, dapat mong unawaan itong mga 
tuntunin na sumusunod: 

1. Ang Pagtitiyaga sa Pinapangarap 

Ang dakilang pagtuturo sa sarili na lininaw sa 
atin ng ating Propeta (s.a.w.) tungkol sa pagbabago ng 
mga kaugaliang mali o katangiang nakakahamak ay 
mangyayari sa pamamaraan ng paulit-ulit na pagsubok 
at tunay na pagpipiglas. Ito'y dahil hindi tinatanggap sa 
isang Muslim ang pagkakaroon ng mga kaugaliang 
masama sa pangangatwiran na itong mga katangian ay 
matatag na kalakaran o likas na pinagkaugatan. Kung 
ang bawat isa na may kaugaliang masama ay 
matatanggap sa kanya itong pangangatwiran sa hindi 
pagkakabago ng ugali ay magiging walang pakinabang 
sa mga kautusan, kabawalan, kaisipan, kagustuhan, 
pagbibigay-sigla at pagbabanta sa Islam. 

2. Paglilinis sa Puso ng Mga 
Kaugaliang Nakakahamak 

Itong katangian ay isa sa mga pangunahing 
mabuting asal sa Islam. Ito'y dahil kung ang isang 
Muslim ay walang maidudulot na kabutihan sa iba at 
hindi niya maibibigay ang nararapat sa kanila na 
kabutihan, tulong, makikisama sa kanila sa maayos na 
pakikisama at kagandahang asal ay ang mahalaga sa 
kanya ay ang kanyang pusong malinis sa araw at gabi 

mnla sa sama ng loob, hinanakit, paninibugho, 
pagmamayabang at lahat ng kaugaling nakakahamak. 

3. Ang Kalawakan at Kaganapan ng 

Kaugalian 

Maaring ipinapalagay ng karamihan sa mga 
Muslim ang pagkakaroon nilang labis na mabuting 
kaugalian at kagandahang asal. Dahil dito, sila'y umabot 
sa pinakamataas na pamantayan ng kaugalian sa 
pangangatwiran ng pagkaganap nito at pagtaas ng 
kanilang mga katangian. Ito'y ganap na hindi tama dEihil 
ang mga kaugalian at mga kagandahang asal na 
itinuturo sa atin ng Islam ay siyang pinakamarami, 
pinakamalalim, pinakamalawak at halos hindi 
mabibilang. Kung tatanungin ng tao ngayon ang 
kanyang sarili kung ito ba'y naisasalarawan lahat sa 
pinakamabuti at ganap na pamantayan, siya'y mahihiya 
sa pagsagot nitong katanungan kung siya'y tapat. 

4. Ang Pakikihalubilo sa Mga Taong 

Mabuti ang Kaugalian 

Kasama sa mabisang mga pamamaraan sa 
pagtuturo ng Muslim sa kanyang sarili ng kagandahang 
asal at pagkaganap ng nakukulang nito sa kanya ay ang 
pakikihalubilo sa mga taong may mataas na mga 

kaugalian at mabuting mga katangian upang makatamo 
sa kanila mula nitong mga kaugalian at katangian. Dahil 
ang tao sa kanyang katutubo ay tunay na 
naiimpluwensiyahan ng mga tao sa kanyang kapaligiran 
at kanyang mga nakakasama sa pamamaraan ng 
pagbibigay sigla, paghuhuwad, at paghahalo. 

Dahil diyan binigyang halaga ng Islam ang 
pakikisama sa mga taong mabuti, mabait at ihinambing 
sila sa mga nagdadalang pabango. Sa kabila nito'y 
binalaan siya sa pakikisama sa mga taong masama at 
ihinambing sila sa mga umiihip ng bulusan. 

Kapatid na Muslim! Ang iyong mga kasama ba'y 
mabait na maaaring may makita ka sa isa sa kanila na 
kaugaliang mabuti o katangiang maganda na ang dahil 
sa kanya mabibigyan ka ng Allah ng malaking 
kapakinabangan sa iyong mundo at Huling Araw? 

5. Ang Pag-alinsunod sa Mga 
Kalahatang Kagandahang Asal 

Hindi karapat-dapat sa isang Muslim ang 
pagsasagawa ng isang bagay na lumalabag sa mga 
tuntunin ng karangalan, o ang pagwawalang-bahala sa 
mga patakaran ng pakikitungo sa mga tao at pakikipag- 
usap, o kahit anong paraan sa mga pamamaraan ng mga 
kaugaliang kalahatan kahit kaunting bagay lamang gaya 
ng pagsisigaw sa iba na hindi kinakailangan, o 

pagkagalit dahil sa pinakamaliit na bagay, o maraming 
pagsasalita, pagbibiro, o pagsasalungat sa mga 
panuntunan ng sasakyan tulad ng paghinto sa lugar na 
nakakasama sa iba, o ang iba pang gawain kahit gaano 
kaliit na bagay. 

Ito'y dahil ang isang magalang na Muslim ay 
kinakailangan sa kanya ang malinaw na pag-uunawa 
hindi tulad ng iba, ang pagiging maramdamin at 
saganang mabuting kaugalian. Papaano ito hindi 
kinakailangan sa kanya? Kanyang kinakatawan ang 
bansang Islam na may-ari ng mataas na pag-uugali. 
Siya'y nagpupunyagi upang itayo ang mataas na 
kabihasnan. Ang kanyang mga galaw at pag-uugali ay 
naiituturing na nanggaling sa Islam. 


Ang Pang-anim na Pamamaraan: 
Ang Pakikilahok sa Da Vah 
(Panawagan para sa Allah) 

Naibibilang na isa sa pinakamahalagang 
pagtuturo sa sarili ang pakikilahok sa da'wah. Ito'y dahil 
ang Muslim sa kanyang pagsasagawa nitong da'wah at 
pakikihalubilo sa mga tao sa gawain ng pagtuturo at 
pagsasanay sa sarili ay sabay na natuturuan ang kanyang 
sarili sa panawagan ng Allah at ang Kanyang Sugo 

(s.a.w.), sa pagkakaunawa ng karamdaman ng mga iba, 
pagbibigay-halaga sa kanilang kalagayan, at paglitas sa 
kanila mula sa masama o kalapastangan sa relihiyon at 
ang mga ibang katulad pa. Siya'y nasasanay at natututo 
sa maraming kaugalian at kalakarang hindi niya dapat 
malaman kung hindi sa pamamareian nito. Lahat nito'y 
mga kailangang layunin sa kanyang sarili at sa iba. 

Sa kabilang dako, tunay na ang isang Muslim sa 
kanyang pagkakamasid sa kalagayan ng mga Muslim, 
ang mga nangyayari sa karamihan sa kanila na 
kamaliang gawain sa kanilang relihiyon at paniniwala, 
at kahinaan sa pagsasamba at kaugalian ay tunay na 
nakakaramdam ng kalungkutan at masakit sa kanyang 
sarili mula nitong mga kalagayang nakakalungkot at 
nakakasakit. 

Ngunit, itong pagkaramdam ng sakit sa loob at 
kalungkutan, sapat bang pamamaraan upang baguhin 
nitong kalagayan? Hindi sukat akalain na ang taong 
tapat sa kanyang relihiyon at may awa sa kanyang bansa 
na ito'y gawing sapat. Ngimit ang iniisip natin at 
inaasahang magmula sa kanya ay ang pagsagawa ng 
bagay na magpawalang-sala sa kanya at magpaligtas sa 
kanya sa pagtutuos sa Huling Araw. 

Upang magdamdam ang isang Muslim tungkol 
sa pagtuturong isinasagawa sa pamamaraan ng 
da'wah at mabigyang-halaga nito, kailangang 
makapagbigay tayo ng mga ilang mahalagang gabay 
tulad ng mga sumusunod: 

1. Ang Pagkakaroon ng Karamdaman 
sa Pagiging Sapilitan ng Da'wah. 


Ito'y mahalagang bagay dahil ang isang Muslim 
sa kanyang pagtuturo sa sarili ay sisimula sa kanyang 
pagkakaalam na ang panawagan para sa Allah ay 
sapilitan at tunay na walang maaring maging dahilanan 
at pagpipili para sa kanya upang hindi isagawa nitong 
da'wah. Ito'y sapilitan sa bawat isa ayon sa kanyang 
makakaya at karunungan batay sa maraming mga 
taludtod ng Qur-an at mga kasabihan ng Propeta 
(s.a.w.). Kasama nito ang sinabi ng Allah, ang 
Kataastaasan, 

"Sabihin mo [O Muhammad], "Ito ang aking 
daan. Ako'y nananawagan para sa Allah sa pamamaraan 
ng kaalaman, ako at ang mga sumunod sa akin." Qur- 
12; 108. At sinabi ng Propeta (s.a.w.), "Ang sinumang 
nanawagan para sa matuwid na landas ay may 
gantimpalang tulad ng mga gantimpala ng mga taong 
sumunod sa kanya at ito'y hindi mababawas sa kanilang 
gantimpala." Naiulat ni Muslm. At ang kanyang sinabi, 
"Sinuman sa inyo ang makakakita ng masama ay 
kanyang itigil sa pamamaraan ng kanyang kamay, kung 
hindi niya makakaya ay sa pamamaraan ng kanyang 
dila, kung hindi pa niya ito makakaya ay sa 

pamamaraan ng kanyang puso at ito ang pinakamahina 
sa paniniwala." Naiulat ni Muslim. 


2. Ang Pagsasamantala sa Lahat ng 
Pagkakataon ng Pagsasagawa ng 
Da’wah 

Ang panawagan para sa Allah ay hindi nauugnay 
sa lugar, oras, kalagayan, o sa mga taong natatakda. 
Ito'y isinasagawa kahit anong oras at pamamaraan na 
sang-ayon sa batas at naitutupad ang layuning 
hinahangad. Kaya, hindi mabuting maliitin ng isang 
Muslim ang anumang kalagayan, pagkakataon, at 
pangyayaring hindi inaasahan para sa panawagan at 
pagbabago. Sinung nakakaalam na baka gabayan ang 
isang tao sa isang pangyayaring hindi inaakala ng 
daiyah (predikador o tagatawag). 

3. Ang Pamamalagi sa Gawain ng 
Da’wa at Hindi Pagtitigil 

Ang nananatiling gawaing maliit ay higit na 
mabuti kay sa maraming hindi nananatili. Ito ang 
mahalagang simulain sa larangan ng da'wa. Ito'y dahil 
ang ibang mga muslim kung minsan ay nagkakaroon 
nang buong sigla sa pagsasagawa ng panawagan para sa 

Allah sa natatakdang oras ng kanyang buhay lalong-Ialo 
na sa oras ng kanyang kabataan. Pagkatapos sa 
pagtatagal ng panahon ay unti-unting umuuntos 
hanggang mawawala na ito sa likha ng maraming 
kadahilanan. Ang pinakamalaki nito'y ang kahinaan ng 
kanyang pamamalagi sa paghahanap ng karunungan at 
katatagan ng paniniwala katulad ng mga nabanggit natin 
sa unahan. 

4. Ang Mga Daan ng Da'wa ay Sagana 

Ang pagpupunyagi ng isang daiyah sa 
pagkakahanap ng isang paraan sa maraming 
pamamaraan ng da'wah ngayon na sang-ayon sa 
kanyang hilig, oras at pagsisikap ay katunayan ng 
kanyang katalinuhan at katusuhan. lyong nakikita na 
kanyang napapakinabangan ang bawat daan kahit gaano 
pa kaliit at ang bawat oras kahit gaano kaikli. Kanyang 
binibigyang-halaga ang mabuting pakikitungo sa iba, 
dahil sa kanyang kaalaman sa dakilang bunga na 
nalilikha ng da'wah sa mga tao. Kasama nang mabuting 
pakikitungo ang tapat na pagngingiti, mabuting salita, 
pagbibigay ng handog, libro, teyp, aral, panayam at ang 
iba pa. 

5. Ang Pakikipagtulungan sa Iba 

Ang timay na daiyah sa kanyang pagsisikap sa 
pagsasagawa ng da'wa (pangaral), pagbago at pagtuturo 
ayon sa kanyang karunungan, oras, at kayamanan ay 
nakikipag-isa sa mga iba at nakikipagtulungan sa kanila 
upang maging mabisa at kapakipakinabang nitong 
kanilang dakilang gawain. Dahil itong gawain ay 
nangangailangan ng maramihang pagsisikap at mga 
programa ng samahan upang mapatunay nitong mga 
gawain ang kanyang mga layimin sa mataas na 
pamantayan at tagumpay. 


Ang Pampitong Pamamaraan: 
Ang Pagpupunyagi 


Isang pinakamahalagang bagay na dapat 
malaman nang isang Muslim ang kahirapan ng 
pagpapatunay nang ganap na pagtuturo sa sarili. Maging 
magaan lamang nito kung naipon ang mga mahalagang 
tadhana at nakahanda ang mga naaangkop na kalagayan. 
Ang pinakamahalaga nito'y ang pagpupunyagi sa sarili 
upang isagawa ang mga sapilitang gawain at iwanan ang 
mga kasalanan at sanayin sa pagsasagawa ng mga 
kanaisnais na gawain at mga pagsusunod sa Allah at 
pagmamahal sa Kanya at pagkakagusto sa Huling Araw. 

Ito'y dahil ang daan nang pagiging matuwirin sa 
utos ng Allah, at ang pagkakatamo ng ganap na 
kadalisayan ng sarili ay natatabunan ng kapaguran, 
panlilinlang, kahirapan at pagtitiis. Itong daan ay 
hinaharangan din ng mga kaaway na inihahanda sa 
isang Muslim ang masama at kaligawan. Sila ang labis 
na kagustuhan, ang satanas, at ang pag-aapoyo ng sarili 
sa masamang gawain. Ang hindi nakapaghanda sa 
kanyang sarili upang harapin, labanan at pigilin sila ay 
madaling sumuko sa harapan nila sa umpisahan ng mga 
hakbang ng kanyang pagtuturo sa sarili o hihina ang 
kanyang lakad sa pagpapatuloy nito at pag-aakyat sa 
kanyang pinakamataas na pamantayan. 

May mga panuto tungkol sa paksang ito na 
dapat nating banggitin katulad ng mga sumusunod: 

1. Ang Pagtitiis ay Baon ng 
Pagpupunyagi 

Itong pagtitiis ay siyang humihimok sa sarili sa 
kanyang pamamalagi at pagiging malakas sa 
pagpupunyagi. Ang sinumang mawala sa kanya ang 
pagtitiis ay hindi magtagumpay sa kanyang 
pagpupunyagi. Tuwing lumalakas ang pagsisikap ng 
sarili sa kanyang tagumpay at kagustuhan ay lumalakas 
din ang pangangailangan ng alipin sa pagtitiis sa 
pagpupunyagi ng sarili at pag-aaguwanta ng kahirapan 

nito hanggang ito'y manitili sa pagtutupad ng utos ng 
Allah, ang Kapuripuri at Kataastaasan. 

2. Ang Batis ng Kagustuhan 

Ang pagkadikit ng isang tao sa mga 
kadahilanang panlabas at ang pag-aasa sa kanya ay 
mali. Ang tulad nito'y ang paghihintay sa pagkakaroon 
ng kayamanan, asawa o paghihintay ng malawakang 
pag-asa sa kinabukasan, upang itong mga bagay ay 
mabigyan siya ng matatag na kagustuhan at maging 
panloob na gumaganyak sa kanya sa pagtuturo sa 
kanyang sarili na walang kapaguran at kahirapan. 

Ito'y mali lahat at pamamaraan ng satanas, dahil 
ang pagpupunyagi at tunay na kagustuhan ay 
nagmumula sa loob ng sarili at kaluluwa at sa pananabik 
ng tao sa kanya at pagbibigay ng kanyang halagang 
karapat-dapat. Sinabi ng Allah, ang Kataastaasan, "Ang 
silang nagpunyagi sa Aming [daan] ay tunay na Aming 
papatnubayan sa Aming mga daan. Katotohanan, ang 
Allah ay kasama ng mga [taong] mabuting gawain." 
Qur-an:29:69. 

Sinabi ni Ibnol Qayyim, "Isinangkot ng Allah 
ang Kapuripuri at Kataastaasan, ang gabay sa 
pagpupunyagi dahil ang ganap sa mga tao ang kanyang 
patnubay ay ang pinakadakila ang kanyang 
pagpupunyagi. Ang pinakasapilitan na pagpupunyagi ay 
ang pagpupunyagi sa sarili, pagpupunyagi sa 

kagustuhan, pagpupunyagi sa satanas, at pagpupunyagi 
sa mundo. Ang sinumang taong magpimyagi sa apat na 
ito para sa Allah, ay papatnubayan ng Allah sa mga 
daan ng Keinyang kasiyahan na magpapaabot sa 
Kanyang Paraiso. Ang sinumang iniwanan ang 
pagpupunyagi ay nawala sa kanya ang sukat na hindi 
niya isinagawa sa pagpupunyagi." 

3. Ang Paunti-unti sa Pagpupunyagi 

Ang pagpapalit sa sarili at pagbabago sa kanya 
ay hindi puweding mangyari sa biglaan sa pamamagitan 
lang nang isang araw at gabi. Ngunit, ito'y ginagawa sa 
paunti-unti. Ang halimbawa’y kukuha ang tao ng isa sa 
mga gawaing mabuti at sa mga programang 
kapakipakinabang katulad ng mga nabanggit sa mga 
naunang mga pamamaraan ng kanyang makakayang 
gawin araw-araw. 

Sa walang pagdududa, pagtatagal ng panahon at 
mga araw, pagsisikap at pagiging matapat sa Allah, ang 
Dakila at Makapangyarihan, ay kanyang matatagpuan 
ang kanyang sarili na nananatiling tapat sa kanyang 
gawain at may kagustuhan sa pagdagdag nito. Sa gayon, 
walang ibang gagawin kundi unti-unting dugtungan niya 
ito hanggang mapapansin ang mabuting pagbabago at 
pagsulong sa kanyang sarili, paniniwala, at pag-uugali. 

Ang katunayan nitong tunay na paniniwala ay 
ang sinabi ng Propeta (s.a.w.) sa kanyang kuwento mula 

sa kanyang Panginoon, ang Kapuri-puri, ang 
Kataastaasan, "Sinong lumapit sa akin sa agwat nang 
isang dankal [9 pulgada] ay lalapit din ako sa kanya sa 
agwat ng isang [nakaunat] na kamay. Sinong Imnapit sa 
akin sa agwat ng isang [nakaunat] na kamay ay lalapit 
din ako sa kanya sa agwat ng dalawang [padipang 
nakaunat na] kamay. Sinong nakarating sa akin na 
naglalakad ay makakarating din ako sa kanya na 
tumatakbo."Naiulat ni Al-Bukharey at Muslim. Ang 
katulad din nito ay ang kasabihan na, "Ang lalakaring 
saniibong milya ay uumpisa sa isang hakbang." 

Walang nararapat mong gawin, O kapatid na 
Muslim! kundi umpisahan mo ngayon ang pagsasagawa 
ng inyong makakaya sa mga gawaing mabuti at tiyak na 
ikaw ay matutuwa sa kanyang kalalabasan sa lalong 
malapit na panahon sa awa ng All^. 

4. Gawin Mo ang lyong Sarili na 
Mapagmasid 

Tiyak na kailangan sa talakayan ng paksang ito 
ang tuloy-tuloy na pagpupunyagi sa sarili, sa 
kagustuhan, sa satanas, at hindi pagtitigil sa gawaing 
mabuti kahit sandali lamang dahil, ang pagpapabaya at 
pag-iiwan nito sa mga panandaliang oras lamang kahit 
napakaigsi ay magdudulot ng kalugihan sa paniniwala, 
at kasawian sa pagtuturo at ito'y puweding hindi na 

mapapanumbalik o kahit kaya pang papanumbalikin 
ngunit sa pinakamahirap na papamamaraan. 

Sinabi ni Al-Hakem At-Tirmizey, "Pag 
nakaligtaan mo ang iyong sarili dahil sa [kanyang] 
walang kasanayan, huwag mong tiyakin na siya pa'y 
makakabalik sa ilan sa kanyang mga ibang kaugalian 
hanggang ang kanyang kasakiman ay nabubuhay at ang 
kagustuhan sa sarili ay nangingibabaw." 

Sinabi ni Al-Hafiz Ibno Hajar, "Ang ganap na 
pagpupunyaggi sa sarili ay ang pagiging mapagmasid 
ng tao sa lahat ng kanyang kalagayan. Pag ito’y 
pinabayaan, siya'y nahihikayat ng satanas at ang 
kanyang sarili sa pagkagawa ng mga ipinagbabawal." 

5. Sino ang Nakikinabang sa 
Pagpupunyagi 

Kinakailangan pa ba O kapatid na Muslim! Na 
sabihin sa inyo na ikaw ang makikinabang lahat kung 
ikaw ay nagpupunyagi sa iyong sarili at sa iyong mga 
kaaway? At ang gantimpala ng mga gawain mong 
mabuti ay doon mapupunta sa timbangan ng inyong 
mga gawaing mabuti, hindi sa timbangan ng iba sa 
inyo? Kung ang inaasahan na sagot mo ay "Oo", bakit 
ka nagpapakatamad, nagpapabaya at sumusuko sa mga 
bagay na humihikayat sa inyo sa kabatuganan at 
pamamahinga? Hindi mo ba alam na sa mga ilang araw 

lamang ay mawawala ang iyong kapaguran at kahirapan 
at ang kapalit ay kasayahan sa mga gantimpalang iyong 
makakamit sa kapahintulutan ng Allah, ang 
Kataastaasan? 


Ang Pangwalong Pamamaraan; 
Ang Tapat na Pagdadasal at 
Pagpapakupkup sa Allah, Ang 
Kataastaasan 

Naibibilang itong panig sa mga napakahalaga sa 
mga panig ng Pagtuturo sa Sarili. Ito’y dahil hanggang 
hindi makamit ng isang Muslim ang tulong at awa ng 
Allah, ang Kataastaasan, at tumatag ang kanyang 
kalooban sa hangaring matamo ang layunin at isalya ang 
hindi kanaisnais na gawain, hindi niya ito maabot sa 
kanyang katalinuhan lamang at kakayahan, kahit gaano 
pa kalakas. 

Ang panalangin ay naging kasama ng mga 
pamamaraan ng pagtuturo sa sarili, dahil ito'y 
pagpapatunay nang isang Muslim sa kanyang lubos na 
pagkakalupig, pagpapakumbaba sa harapan ng kanyang 
Panginoon, pagtanggap ng kawalang kakayahan, 
kalakasan, at kapangyarihan, at ang pag-amin sa 

kapangyarihan ng Allah, ang Kanyang lakas, kakayahan 
at biyaya. 

Sinabi ng Allah ang Kataastaasan, "Sinabi ng 
inyong Panginoon, "Tawagin ninyo Ako, at sasagutin 
Ko kayo." Qur-an:40:60. Sinabi ng Propeta (s.a.w.), 
"Walang isa mang Muslim sa ibabaw ng lupa na 
tinatawag niya ang Allah sa isang kahilingan na hindi 
ipaparating ng Allah sa kanya nito o tanggalin sa kanya 
ang masamang katulad ng kanyang kahilingan maliban 
lang kung ang hinihingi ay masama o pagputol sa 
ugnayan ng mga kamag-anak." Sinabi ng isa sa mga tao, 
"Kung ganon, kami'y magpapakarami [ng panawagan sa 
Allah]." Sinabi ng Propeta (s.a.w.), "Ang Allah ay higit 
na marami [ang kanyang ibinibigay]." Sa ibang 
pagkasalaysay, kanyang idinagdag, "o Kanyang [Allah] 
iniimbak para sa kanya [muslim] ang gantimpalang 
katulad ng kanyang kahilingan." Isinalaysay ni At- 
Tirmizey. 

Sa ibang Tradisyon ng Propeta (s.a.w.) ay 
nabanggit, "Ang pinakamahina sa mga tao ay ang taong 
mahina sa panalangin." Nabanggit sa As-Sahehol Jami'. 
Sinabi rin sa ibang Tradisyon, "Walang magpaurong sa 
katalagahan [ng Allah] kundi ang panalangin." 
Isinalaysay ni Al-Imam Ahmad. 

Tapat na lininaw ng Propeta ang kaugnayan ng 
panalangin at pagdadalisay sa sarili. Ang panalangin ay 
isa sa mga pamamaraan ng pagdadalisay at kanyang 
sinabi, "Tunay na ang paniniwala ay nasusukat sa loob 

ng isa sa inyo katulad ng pagsusukat ng damit. Hilingin 
ninyo sa Allah, ang Kastaastaasan na baguhin ang 
paniniwala sa inyong mga puso." Isinalaysay ni Al- 
Tabraney sa pamamaraan ng mabuting salaysay. 

Sinabi ni Abid Darda' (r.a.), "Tawagin mo ang 
Allah sa Araw ng iyong kaligayahan bakasakali ikaw ay 
tanggapin sa araw ng iyong kalungkutan." Sinabi ni 
Ibnol Qayyim (rah), "Hindi binigyan ang taong binigyan 
kundi noong hindi pa niya iniwanan ang pagsasalamat 
sa Allah, at kinalimutan ang kanyang pangangailangan 
sa Allah at panalangin. Hindi nagtagumpay ang taong 
nagtagumpay kundi dahil sa kanyang pagsasalamat, at 
tapat na pangangailangan at panalangin." 

Upang mapatunay sa pamamaraan nito ang 
kanyang bunga ay hindi dapat kalingatan ang mga 
tuntuning sumusunod: 

1. Ang Ating Pangangailangan ng 
Panalangin 

Ang pagkaramdam nang isang muslim sa 
kanyang malawakang pangangailangan sa tulong ng 
Allah, pagkaloob sa kanya ng mabuti, paggabay at 
pananatili sa matuwid na landas hanggang kamatayan 
ay tunay na kailangan sa paksang ito. Kung wala ang 
mga bagay na ito, siya'y mapupunta sa kalugihan at 
ligaw na landas sa kanyang mundo at kabilang buhay. 

Kinakailangan ng Muslim ang kalakasan ng 
kanyang damdamin sa bawat oras at paghinga sa 
kanyang pamumuhay. Ito ang nagtutulak sa kanya 
upang mapakinabangan ang lahat na pagkakataon at 
panandaliang doon niya inaasahan ang pagkatanggap ng 
kanyang panalangin. Ito ay kanyang ginagawa sa 
pamamaraang marami at tapat na paghihiling sa Allah 
na ipagkaloob ang kanyang kahilingang ikabubuti ng 
kanyang sarili at maiaeikyat niya sa pinakamataas na 
pamantayan ng paniniwala at kabutihan. Kanyang 
hinihiling ang matatag na tulong ng Allah sa kanyang 
pagpupuri sa Kanya, pagsasalamat at maayos na 
pagsamba. 

2. Ang Mga Oras at Mga Lugar na 
Tinatanggapan ng Panalangin 

Ang pinakamabuti sa mga oras ng panalangin ay 
ang pangatlong hati ng gabi, sa mga oras na itinatawag 
ang limang pagdadasal, sa pagitan ng adhan (panawagan 
para sa dasal) at iqamah (pagtatayo ng dasal), at sa oras 
ng pagpapatirapa. Ang pinakabanal sa mga lugar ay sa 
loob ng Ka'ba at sa kanyang kapaligiran, sa As-Safa at 
Al-Marwah, sa oras na paglalakbay at iba pa. 

3. Ang Mga Tadhana ng Panalangin 


71 



Upang tanggapin ng Allah ang ating panalangin, 
kinakailangan nating bigyang halaga ang pagsunod sa 
kanyang mga tadhana, at iwasan ang mga 
nakakahadlang sa kanya. Ang mga tadhana nito'y tulad 
ng mga sumusunod: a. Ang kinakain ng tao ay mabuti 
hindi galing sa nakaw o panluluko, b. Ang katiyakan ng 
tao sa kanyang hinihiling, c. Ang pagpapakita sa 
panalangin ng kahinaan at pagpapakumbaba sa Allah 
ang Kataastaasan at Dakila, d. Ang pagkakaroon ng 
puso (o katatagan ng loob) e. Ang pagsisi mula sa mga 
kasalanan, f. Ang pagkakagusto at pagkakatakot sa 
Allah na nag-iisa, ang Kapuripuri at Kataastaasan, sa 
panalangin. 

4. Huwag Kang Magmadali sa Sagot 

Puweding mangyari sa isang Muslim ang 
pagpaparami ng panalangin at pagdadasal, ngunit hindi 
niya makakamit ang kanyang hangarin sa madaling oras 
na kinakailangan. Ito ba'y magiging dahilan upang 
magpakalungkot at iwanan ang panalangin? Kung ito’y 
gagawin, tunay na nagtagumpay ang satanas sa 
pagkatalo sa kanya, at pagkalinlang mula sa pagsagawa 
nitong dakilang pagsasamba at sandata na hindi 
natatalo. 

Ngunit dapat niyang ituloy ang kanyang 
panalangin dahil siya'y magkakaroon ng isang kabutihan 
mula sa tatlong bagay. Ito'y puweding ibibigay ng Allah 

ang kanyang hinihingi o siya'y ililigtas mula sa 
masamang mangyayari sa kanya at kapinsalaan, o 
iiponin ng Allah ang gantimpala ng kanyang panalangin 
at siya'y bibiyayaan ng mga kabutihan sa mundo at sa 
Huling Araw. 

5. Bigyan Mong Kabutihan ang lyong 
Sarili at ang Iba sa lyo 

Huwag mong makalimutan ang panalangin para 
sa iyong pamilya, mga kamag-anak, mga taong 
nananawagan para sa Allah, mga nagpupunyagi sa daan 
ng Allah, at sa lahat ng mga Muslim. Ipanalangin mo 
sila sa panalangin mo sa iyong sarili. Ikaw sa gawaing 
ito ay sabay na makakakuha ng gantimpala mula sa 
panalangin mo sa iyong sarili at ang iba sa inyo. 
Katulad ng nabanggit sa Tradisyon ng Propeta (s.a.w.), 
"Walang isa mang alipin na Muslim na ipinananalangin 
ang kanyang kapatid na Muslim sa kanyang 
pagkakaliban na hindi sasabihin sa kanya ng isang 
Anghel, "Nasa iyo [rin] ang katulad [ng kanyang 
gantimpala]." Isinalaysay ni Muslim. 

Ang Mga Kinalabasan at Bunga ng 
Pagtuturo sa Sarili 


Marahil sa katapusan nitong pananaliksik ay 
kanais-nais na banggitin natin ang magiging mabuting 
mga bakas at mga bungang hinog na maaani ng isang 
Muslim pag tinuruan ang kanyang sarili sa ganap na 
pagtuturo. (Hinihiling natin sa Allah na ito'y maging 
gumaganyak sa atin lahat sa pagbibigay-halaga ng 
pagtuturo sa ating mga sarili, pagbabago, at 
pagdadalisay). Ito'y ang mga sumusunod 

Ang Una: Ang Pagtatagumpay sa 
Kagustuhan ng Allah, ang Kapuripuri 
at Kataastaasan, at Pagkakapasok ng 
Kanyang Paraiso 

Ang isang Muslim pag isinasagawa ang ganap 
na pagtuturo sa kanyang sarili sa pamamaraan ng 
pagtupad sa mga sapilitang gawain at pag-iiwan ng mga 
kasalanan ay tunay na walang pag-aalinlangan na 
makakamit ang kagustuhan ng kanyang Panginoon, ang 
Kapuri-puri at Kataastaasan at makakapasok ng 
Kanyang Paraiso. Itong dalawa ay hangarin ng bawat 

Muslim sa Huling Araw at hantungan ng kanyang 
kaligayahan at kasayahan. 

Sinabi ng Allah ang Kataastaasan, "Sinumang 
tao ang gumawa ng mabuti, lalaki man o babae, habang 
siya'y naniniwala, sila'y makakapasok sa Paraiso. Sila'y 
tinutustusan doon nang hindi nabibilang." Qur-an:40:40. 
Sinabi ng Allah ang Kataastaasan, "Katotohanan, silang 
naniwala at gumawa ng mga gawaing mabuti ay naging 
sa kanila ang mga halamanan ng Paraiso na 
ipinaghanda." Qur-an:18:107. 

Sa kahalagahan ng pagtuturo at pagdadalisay 
naging ang kanyang pamantayang gantimpala ay 
Paraiso. Sinabi ng Allah, ang Kataastaasan, "Sinuman 
ang makakarating sa Kanya na naniwala at tunay na 
gumawa ng mga gawaing mabuti, sila ang may-ari ng 
mga antas na mataas." Qur-an:20:75. 

Pangalawa: Ang Kaligayahan at 
Katiwasayan 

Hindi ko inaakala na may taong hindi 
hinahangad ang kaligayahan ng puso at katiwasayan ng 
sarili. Ngunit ang karamihan sa mga tao ay tunay na 
nagkamali sa pamamaraan ng pagkamit nito at naligaw 
sila sa kanyang daan. Ito'y dahil doon nila hinahanap sa 
mga pagkain, pag-inom, mga kagustuhan at kasakiman 
ng sarili at mga kasalanan. Hinahanap nila dito at doon 

at walang natagpuan na kaligayahan kundi para sa 
pinakamaikling panahon at sa kalagayang mali at 
paimbabaw lamang. Sila'y umuwi pagkatapos ng 
mahirap na pagsisikap, pagkawala ng mahabang buhay, 
at pagkaroon ng labis na kalungkutan at mal^iking 
pagsisi. 

0 taong naghahanap ng kaligayahan! Ikaw ay 
aming gagabayan sa kanya at gagawing maiksi para sa 
iyo ang kanyang landas. Gagawing maging maluwang 
ang iyong oras at pagsisikap. Ito'y ang pagpapanumbalik 
sa Allah ang Kataastaasan, at pagtuturo sa sarili sa 
pamamaraang matatag na pagsasagawa sa lahat ng 
kanyang mga ipinag-utos at pag-iiwas ng lahat ng 
kanyang mga ipinagbawal. 

Sinabi ng Allah ang Kataastaasan, "Sinumang 
gumawa ng mabuti, lalaki man o babae, habang siya'y 
naniniwala ay tunay na Aming bubuhayin sa mabuting 
pamumuhay." Qur-|n: 16:97. Sinabi din ng 
Kataastaasan, "Sinumang iwanan ang pagpupuri sa Akin 
ay magkakaroon siya ng malungkot na pamumuhay. At 
Aming bubuhayin na bulag sa Araw ng Paghuhukom." 
Qur-^:20:124. 

Sinabi ni Al-Imam Ibno Kather, "Siya'y 
magkaroon ng mahirap na pamumuhay sa mundo. Wala 
siyang katiwasayan at walang kaluwagan ng damdamin. 
Ang kanyang dibdib ay hapis at naghihirap dahil sa 
kanyang kaligawan kahit siya'y nagtatamasa sa kanyang 
labas ng kaligayahan, nakasuot nang gustong suutin, 

nakakain nang gustong kainin at nakatira sa kanyang 
kagustuhang tirahan." 

Sinabi ni Ibnol Qayyim (rah.), "Walang 
pamumuhay na tulad ng mga mangingibig na sila'y 
nasisiyahan sa kanilang iniibig. Mapayapa ang kanilang 
mga kaluluwa sa kanya. Matiwasay ang kanilang mga 
puso dahil sa kanya. Sila'y umaasa sa kanyang 
kalapitan. Sila'y nagpapakaligaya sa kanyang 
pagmamahal. 

Nasa puso ang karukhaan na walang 
makakaapula kundi ang pagmamahal sa Allah ang 
paghaharap at pagsisisi sa kanya. Maliban dito tiyak na 
walang makakabuo sa kanyang pamumuhay. Ang 
sinumang hindi maging matagumpay dito, ang 
kalahatan ng kanyang pamumuhay ay kadalamhatian, 
kahirapan, kasawian, at pagsisisi." 

Pangatlo: Ang Pagmamahal at 
Pagkatanggap 

"lyon ang madaliang balita para sa naniniwala" 
tulad ng nabanggit sa Tradisyon ng Propeta (s.a.w.), 
Sinumang baguhin niya ang kanyang sarili at turuan ng 
peininiwala, takot sa Allah, at pagsasagawa ng mabuting 
gawain ay makakamit niya ang pagmamahal ng Allah, 
ang Kataastaasan. Walang dakilang gantimpala na 
hihigit nito!!! "Tuluyang lumalapit sa akin ang Aking 

alipin sa pamamaraan ng pagsasagawa ng mga 
kanaisnais na gawain hanggang mahalin ko siya." Ang 
kasunod nito’y makakamit niya ang pagmamahal ng 
mga tao at paggalang sa kanya na wala sa kanyang 
kagustuhan at pagpipili dahil ang Allah ang naglagay 
nito ng pagkatanggap sa kanya sa kanilang mga puso. 

Sinabi ng Allah ang Kataastaasan, "Katotohanan 
ang silang naniwala at gumawa ng mga gawaing mabuti 
ay ipagkakaloob sa kanila ng Mahabagin ang 
pagmamahal ng mga tao." Qur-an: 19:96. 

Nabanggit sa Tradisyon ng Propeta (s.a.w.), 
"Pag minahal ng Allah ang isang alipin, kanyang 
tinatawag si Anghel Gabriel [at sasabihin], 
"Katotohanan ang All^ ang Kataastaasan ay kanyang 
minahal si Pulano at iyong mamahalin, at siya'y 
mamahalin ni Anghel Gabriel at tatawagin ang mga 
tagalangit. Katotohanan ang Allah ay kanyang 
minamahal si Pulano at inyong mamahalin at siya'y 
mamahalin ng mga tagalangit. Pagkatapos, ipagkaloob 
sa kanya ang katanggapan sa lupa." 

"Ang kahulugan ay ipinagkaloob sa mga puso 
ang pagmamahal para sa kanya at itinanim sa kanila ang 
paggalang sa kanya. Minamahal siya ng mga puso. 
Nasisiyahan sa kanya ang mga tao na walang dahilang 
pagmamahal mula sa kanya at walang nangyari sa mga 
bagay na dapat matamo sa pamamagitan niya ang 
pagmamahal ng mga puso, katulad ng pagiging kamag- 
anak, kaibigan o likha ng pagkakakilala. Inihahagis sa 

mga puso ng kanyang mga kaaaway ang takot at 
paggalang sa kanya ddiil sa pagdadakila sa kanya at 
paggalang sa kanyang mabuting katayuan. 

Pang-apat: Ang Tagumpay at 
Mabuting Kapalaran 

Kasama sa biyaya ng pagiging matuwid sa 
kautusan ng Allah at pagtuturo ng sarili sa kanyang 
pagiging masunurin ay ang pagkakaloob ng Allah sa 
gumagawa nito ng mabuting kapalaran at tagumpay sa 
lahat ng daan ng kanyang pamumuhay. Ang katulad 
nito'y ang kanyang ugnayan sa kanyang asawa, anak, 
pamilya o ugnayan sa kanyang mga kapit-bahay, 
kamag-anak, kaibigan o ang tungkol sa kanyang mga 
panukalang pangangalakal at pang-agham na pag-aaral 
at ang mga iba pa. 

Ngunit, ito'y hindi nangangahulugan na ang 
buhay nitong tao'y walang maging pagkukulang at 
kalugihan sa kanyang mga gawain sa mundo, o hindi 
siya magkakaroon ng kasalanan. Hindi ito ang 
tinutukoy, dahil siya'y tao. Nangyayari sa kanya ang 
nangyayari sa mga tao na masama, kakulangan, 
pagpapabaya at pagkakalimot. 

Ngunit malaking kaibahan ng taong tinataglay 
ng mabuting kapalaran at tagumpay ang kadalasan ng 
kanyang pamumuhay at ang ibang taong madalas 

sinusundan ng kasawian at kakulangan ang kanyang 
pamumuhay. 


Panglima: Ang Pagkakaligtas Mula sa 
Mga Masamang Pangyayari at Hindi 
Kanaisnais 

Ililigtas ng Allah, ang Kapuripuri at 
Kataastaasan, itong Muslim mula sa karamihan na mga 
paghihirap sa mundo, mga hindi kanais-nais na 
nangyayari sa buhay, mga satanas ng mga tao at mga 
enkanto na naghahangad ng masama sa kanya, 
hanggang sa mga kasamaan ng mga hayop, salot, at iba 
pa. 

Sinabi ni Ibnol Qayyim tungkol sa kahulugan ng 
kasabihan ng Allah ang Kataastaasan, "Katotohanan, 
ang Allah ay kanyang inililigtas ang silang naniwala." 
Qur-an:22:38. "Ang pagsusuporta ng Allah at kanyang 
pagliligtas sa kanila ay katugon ng lakas at kaganapan 
ng kanilang paniniwala. Ang katawan at lakas ng 
paniniwala ay nababatay sa pagpupuri sa Allah ang 
Kataastaasan. Ang sinumang ganap ang kanyang 
paniniwala at lubos na marami ang pagpupuri sa Allah 
ay higit na dakila ang suporta ng Allah sa kanya at 
pagliligtas." 

Gayon din, inaalagaan ng Allah para sa taong 
matakutin at naturuan ang sarili ang kanyang pakikinig. 


80 



paningin at lakas ng pag-iisip at katawan sa panahon ng 
kanyang kabataan at katandaan. 

Sinabi ni Ibno Rajab, "Sinong taong alagaan 
niya ang kanyang paniniwala sa Allah sa panahon ng 
kanyang kabataan at kalakasan, ay aalagaan din ng 
Allah sa panahon ng kanyang katandaan at kahinaan ng 
lakas, at ipatamasa sa kanya ang pagkakakinig, 
pagkakakita, kalagayan, kalakasan at kaisipan." 

Ang isa sa mga halimbawa nito'y ang isa sa mga 
paham na lumagpas ang kanyang gulang sa sandaan. 
Siya'y namuhay sa pagtatamasa ng kanyang lakas at 
isipan. Sa isang araw siya'y lumundag ng malakas at 
siya'y sinisi sa kanyang ginawa at siya'y sumagot, "Itong 
mga bahagi [ng katawan] ay aming inalagaan mula sa 
mga kasalanan sa panahon ng kabataan at inalagaan din 
ng Allah sa amin sa panahon ng katandaan." 

Ito'y katunayan ng nabanggit sa Tradisyon ng 
Propeta, "Alagaan mo ang [iyong paniniwala sa] Allah, 
at ikaw ay aalagaan. Alagaan mo ang [iyong paniniwala 
sa] Allah at siya'y iyong matatagpuan sa iyong 
harapan." Isinalaysay ni At-Tirmizey. 

Pang-anim: Ang Biyaya sa Oras at sa 
Kayamanan 

Sa walang pag-aalinlangan ang tao ay may 
dalawampu't apat na oras araw-araw na kaniyang 

ginagamit. Ngunit sa paggamit nito ay may kaibahan ng 
taong binibigyang halaga ang pagtuturo sa kanyang 
sarili, dahil napapakinabangan niya itong mga oras sa 
pagsasagawa ng mga gawaing matagumpay at mga 
kasiglahang mabuti, at ang ibang taong katulad niyang 
gumagamit nitong oras sa pamamaraan ng pag-aaksaya 
at pagpapalipas nito sa pagtutupad ng gawaing walang 
kabuluhan sa kanyang sarili at sa iba. Kung tanungin mo 
siya sa hulihan ng kanyang araw kung anong ginawa sa 
mga gawaing mabuti ay nabubulol ang kanyang dila sa 
pagsagot sa iyo. At ito lahat ang gawain ng kanyang 
pamiunuhay. 

Gayon din ang kalagayan ng kayamanan sa 
taong mabuting gawain, dahil makikita mo siya na 
kanyang pinapakinabangan ng maayos ang kanyang 
kayamanan. Ito'y ginugugol sa mga layuning mabuti at 
sa mga daan ng kawanggawa at kabutihan. Sa kabila 
nito'y iyong makikita ang iba na kanyang ginugugol ang 
kanyang kayamanan sa mga kasalanan, kasamaan, 
kagustuhan ng sarili, at kaluguran. Ito'y magdudulot ng 
kaparusahan sa kanya sa mundo dahil sa inaasahang 
mangyaring pagkasakit, sakuna o pagkakulong bunga 
ng kanyang mga gawain at iba pa. Sa kabilang buhay 
naman siya'y tutuusin, gagantihan, at paparusahan. 


82 


Pampito: Ang Pagbabata sa Mga 
Kahirapan at Kalagayan 



Itong pamumuhay ay hindi linikha ng Allah, ang 
Kataastaasan, sa kalagayang iisa lamang galing sa 
kaaliwalasan, kayamanan, kalusugan, at pagtitipon. 
Ngunit ito'y linikha ng Allah sa mga kalagayang 
pabagu-bago. Linagay sa kanyang mga daan at 
kapaligiran ang karamihan sa mga kahirapan, 
kapaguran, at kakirutan. Ito'y dahil sa mga layuning 
marami na ang pinakamahalaga sa kanya ay: 

Ginawa nitong mga kalagayang hindi nananatili 
sa mga tao upang ito'y maging gumaganyak sa kanilang 
kalooban sa pagharap sa Allah, ang Kapuripuri at 
Kataastaasan at mapagsikapan nilang gumawa ng mga 
gawaing mabuti dahil sa hangaring makapasok sa 
Paraiso, ang lugar ng kapayapaan, kapahingaan, at 
katiwasayan. 

Ang mabuting Muslim ay matatagpuan mo sa 
mga kahirapang ito at kapaguran na siya'y tinataglay ng 
pananantili, kasiyahan, pagatitiis. Ito'y ayon sa kanyang 
kaalaman na ito'y kaligtasan mula sa mga kasamaan at 
pag-angat ng mga antas ng kalagayan. 

Sinabi ng Allah, ang Kataastaasan, "At tunay na 
susubuiean Namin kayo sa bagay na nuukol sa 
katakutan, kagutuman at pagkawala ng kayamanan, 
buhay, at mga bungang kahoy. Qur-an:2:155. Nabanggit 
din sa Tradisyon ng Propeta (s.a.w.), "Kahanga-hanga 
ang kalagayan ng isang naniniwala. Tunay na lahat ng 
kanyang kalagayan ay mabuti sa kanya. Hindi ito 
matatagapuan sa kahit sino man maliban sa naniniwala. 

Pag may dumating sa kanya na kasayahan, siya'y 
nagpasalamat at iyon ay mabuti para sa kanya. Kung 
may nangyari sa kanya na masama, nagtiis at iyon [din] 
ay mabuti para sa kanya." Isinalaysay ni Muslim. 

Pangwalo: Ang Pakiramdam sa 
Kaligtasan 

Walang isa mang tao sa mundong ito na hindi 
napapaikutan ng mga nakakatakot mula sa lahat ng 
kanyang panig o hindi natatabiman ng mga kasawian at 
kalungkutan mula sa lahat ng kanyang kapaligiran. 
Papaano hindi mangyayari nito sa tao kung siya'y nasa 
pagitan ng mga nakareiang panahon na hindi niya 
nalalaman kung ano ang mga bagay na ipinatupad ng 
Allah, at sa makakarating na panahon na hindi niya 
nalalaman kung ano ang gagawin ng Allah. 

Ngunit ang naniniwala ay wala siyang 
nararamdaman kahit maliit na bagay mula sa yaong mga 
nakakatakot at mga kalungkutan sa nakaraan man o 
kasalukuyan o sa hinaharap. Siya'y tiwala sa habag at 
kapatawaran ng Allah sa mga kasalanang nanggaling sa 
kanya kahit gaano karami. At siya'y tiyak sa kanyang 
pang-agdong-buhay at pagkain. Kanyang nalalaman na 
ito'y nakatalaga sa Al-Lauhol Mahfuz (petsarang 
nakatago). 

Ang naniniwala ay tiyak sa oras ng kanyang 
kamatayan na hindi mapapadali o mapapatagal kahit 
isang minuto at nasisiyahan sa lahat na isinasagawa ng 
Allah sa kanyang katalagahan. Siya'y tiyak na may 
kabutihan para sa kanya pagkatapos ng kanyang 
pinagsikapang tuparin ng ganap na mga pamamaraan ng 
batas at pagkakaroon. 

Sinabi ng Allah, ang Kataastaasan, 
"Katotohanan, ang silang sumabi, "Ang aming 
Panginoon ay ang Allah" pagkatapos, sila'y 
nagpakatuwid, walang pagkatakot sa kanila, at wala 
silang ikinalulungkot." Qur-an:46:13. Sinabi ng Allah 
ang kataastaasan, "Siya [Allah] ang nagbaba ng 
katiwasayan sa mga puso ng mga nananamplataya, 
upang madagdagan ang kanilang paniniwala kasama ng 
dati." Qur-an:48;4. 

"Itong katiwasayan ay buhay ng puso, ilaw na 
nagbibigay liwanag sa kanya at gumigising, lakas na 
sinusuhayan ang kanyang kapasiyahan at ginagawang 
matatag sa harap ng mga kahirapan. Sinusupil ang sarili 
sa kanyang pagkakabahala at pagkakalungkot. lyon ang 
dahilan na nadadagdagan ang paniniwala ng 
nananamplalataya kasama ng kany^mg dating 
paniniwala, [sa katiwasayan ng kanyang puso]." 

Upang maging malinaw sa atin itong katunayan, 
magbigay tayo ng halimbawa mula sa kasaysayan ng 
mga naunang madasalin sa atin na ito'y punong-puno ng 
mga kataka-takang halimbawa sa tapat na pakikipag- 


85 



alipin sa Allah, ang Kapuripuri at Kataastaasan, at 
pagiging matatag sa mga kapinsalaan. lyon ay ang 
nangyari kay Shaykhol Islam Ibno Taimiyyah (rah.) 
noong siya'y nakulong sa tanggulan ng Dasmaseus. 
Siya'y nakulong na kasama ang kanyang mag-aaral na 
si Ibnol Qayyim (rah). 

Sinabi ni Ibnol Qayyim sa kanyang guro, 
"Sinabi sa akin sa isang beses, "Ano ang dapat gagawin 
ng aking mga kaaway sa akin? Ako, ay ang aking 
Paraiso at halamanan ay sa loob ng aking dibdib. Kung 
saan ako pumupunta, siya ay aking kasama. Hindi niya 
ako iniiwanan. Ang aking pagkakulong ay pag-iisa [sa 
dasalan], ang pagpatay sa akin ay kamartiran, at ang 
pagdidistiyero mula sa aking bayan ay paglalakbay. 
Kanyang sinasabi palagi sa kanyang pagpapaatirapa 
nang siya'y nasa kulungan, 

"O aking Panginoon tulungan mo ako sa 
pagpupuri sa iyo, pagsasalamat sa iyo, at maayos na 
pagdadasal sa iyo. May isang beses na kanyang sinabi 
sa akin, "Ang nakakulong ay ang nakulong ang kanyang 
puso mula sa kanyang Panginoon, ang Kataastaasan, at 
ang nabihag ay ang siyang nabihag ng kanyang 
kagustuhan. 

Ito lahat ang mga nakayanang banggitin sa mga 
pamamaraan at kinalabasan ng pagtuturo sa sarili. 

Hinihiling natin sa Allah ang Kapuripuri at 
Kataastaasan, ang pagbigay-kabutihan nitong mga salita 
sa lahat ng makakabasa sa kanya, at maging tapat 

lamang sa daan ng Mahabagin, at tayo'y pagkalooban ng 
bagay na kanyang nagugustuahan at ikinalulugod. 

Ang kahuli-hulian ng ating panalangin ay ang 
pagbabanggit sa " Ang lahat ng pagpupuri ay tunay na 
sa Allah lamang ang Panginoon ng sangkatauhan at 
ipagkaloob ang Kanyang biyaya sa Kanyang Propeta 
Muhammad (s.a.w.) at sa kanyang mga kamag-anak, 
mga kasama at sa kalahatan. 

